c: text/html

text:
Agadir i d-iḥebsen ilel mačči d ameẓẓyan, yecba lḥiḍ yulin kan akken: iseggem, yeedel, yuli fell-as lehcic d tadliwin. Ddaw-s yella wasif i igezmen iḥerqan, yettawin Yer yilel anda yesgunfuy.
Agama yebna tiɣaltin. Iḥemmalen nejṛen iberdan i yiɣezṛan almi uɣalen amzun d dduḥ ideg gnen (gellen?) waman. Ma tewwiḍ abrid d asawen, ad tafeḍ taddart tsenned ɣer tiɣilt; anga ur (d)as-ittcuḥḥu ara uqebli yal tikelt i deg ara d-isuḍ fell-as. Ixxamen myiḥnacen amzun yenɣa-ten usemmiḍ, msennaden wa ɣer wa am yiguza n waḍil. D ayen yecban lekdeb! Agama yessureg-d akk ayen yekseb d ccbaḥa ɣef wemḍiq-nni, Dinna i seeddaɣ anebdu iɛeddan, ɣer yiwen wemdakel-iw. Axxam-is iqubel adrar am lemri. Yal mi ara beddeɣ ɣer ṭṭaq, ad waliɣ yal tizegzewt akked yisegla yernan sser i wedrar. Adrar ixaḍ s tberdatin; yal yiwet sani i tettawi, sani tessufuɣ. Abeḥri azedgan yettasen seg yillel; akken ara k-ikcem ɣer turin, ad tḥulfuḍ s tudert tegra-ak irebbi...
Ilel ur yebeid ara ɣef wexxam ideg ttiliɣ, ɣas akken iberdan ḍeyqen, meena sufuɣen akk, Mi ara tawḍeḍ ɣer yiri n yilel, ad tafeḍ yeččur d iẓra ilegɣanen, i tecḍen, yeḥfan seg lemwaǧi iten-idyettẓuṛun yal ass. D asawen mi ara d tmuqleḍ, d agadir ara k-id-imagren.
Amḍiq-agi isem-is: «At yir Meksa», Gan-as isem-a ɣef ubaxix d-yeḍṛan deg-s aṭas aya ...Aberrani ara d-yerzun ɣer At Yir meksa d tamsalt tamezwarut iɣef ara yesteqsi: Amek almi i as-gan isem am wa ? Wid yessnen, ttalsen-tt-d tadyant-a ɣef yiwet n tallit akken-nni, tallit ideg tedder taddart-a ddaw leɛnaya n yiwen n ccix n lǧamae, i d-yesbedd Udabu, akken yexdem akk i tuddar n Yiqbayliyen yebɣan ad idirent ddaw leɛnaya d tṣunḍa n Inselmen, ad rnunt ad ddarin tacḍaṭ-is.
Ccix-a yeweer, d ssem, yessexdam ula d iɣil d wuzzal, mi ara yeffeɣ walbɛeḍ i leɛṣem-ines. D netta i la isedduyen timsal di tejmaɛt, ama d tid yerzan taɛerfit, ama d tid n tdamsa d wayen-nniḍen, Yal cci s ccreɛ n Ṛebbi ara yeddu, amdan ur yesɛi awal sdat ccreɛ n Ygenni... Yusa-d ccix-a si tmurt taberranit. Yeɣra Leqran d tcerɛit, tussna n tdeyyanit, di tmurt n Maser. Asmi yessaweḍ d limam, yemmed di tmusni! ceyyɛen-t-id am netta am wiyaḍ i d-yusan ɣer tmurt n Yiqbayliyn ad cixen di temsal-agi n tineslemt, xas ulamma tamurt tella ur txus ara deg yimusnawen. Ccix-a(gi), ihi, ur iqebbel i yiwen ad yeddu wer laqwanen n Ṛebbi i s yettamen. Ayen nniḍen ɣuṛ-s ur yesei ara lmeena. Ulac acu i izemren ad yekk nnig lqanun n tcerɛit i d-yefka Wucbiḥ Ameqran, akken yeqqar. Ur icuḥ ara ula ɣef yiman-is, akken kan ad ibeggen i wiyaḍ belli ur yelli d win yessurufen, neɣ d win iqeblen lexṣas d leɣlaḍ, akken yebɣu yili. Yezmer tikwal, ad yeqqen tiṭ-is ɣef kra n temsal, maca ɣef temsalt n tayri, ulac! Ula d isem-is mi (d)-as-isla, ad irekkem si zzeef, yettemeuqu seg-s. Limmer ahat seg wid iḥemmlen i yella, neɣ seg wid iwulfen sebganen-d iḥulfan-nsen, ttaken lebɣi d lqima i wayen i s ttḥulfun, ur tefren, ur ttetḥin s tayri, tili ur yettili ara akka: tili zzeaf, ddɣel d lkeṛh ur ttaččaṛen ara ul-is. Maca ul-is yuli-t wadal, yedɣel, ala s tebrek n tiṭ i yessikid ɣer wid yeččuṛen d niyya, am wakken i yeččuṛen d asaɣuṛ wid yezgan ttexnunusen deg waluḍ, ḥfan deg iḥeṛqan yesseknef yiṭij, ideg ithemmej ddunit yal ass, almi ur d teǧǧi deg-sen ala iziɣer-nni ineṭḍen di tbuḥcict yettṣubbu yettali. Γuṛ-s, imesdurar d lmal yettakken lebɣi i win i ten-yezzuɣuren, yettawin lewhi s wallen mi ara yeskeɛɛrir fella-sen, imifat (?) niyya mazal-itt deg-sen. D ayenni i d-yiwwin ccix ɣer taddart-nni, am wid i t-icban «yetkellixen medden s laxert!», yufa abrid d wanida ara icax akken i as-yehwa..
At taddart ttidiren s wayen isen-d-ifka wass-nsen, teddun kan akken yella lḥal, ayen isend-tefka tudert ad t-magren, xas s yifassen d ilmawen. Yeẓra (ccix n lǧamae ) ur llin d wid ur nessin dacu-tt tayri maca, netta ɣur-s tayri n tidet d tin yellan ger wemdan d Rebbi-is. Tagi ur tt-ssinen, ur tt-tissinen, ɣur-s ttemlilin akken ttemlilin lehwayec di teẓgi. Ikṛeh-iten d qeḍran, mi ara tenittwali amek ittḥsisen i ccehwat ur nesei lmaena i d-itekken seg-sen, neɣ mi ara isell i yemɣaṛen d yilmezyen, di tejmaet, ttmeslayen, ttawin-d isefra ɣef tuẓuft d iḥulfan n tayri, isefra n yimeksawen, wala ad ẓẓallen, d tmucuha d yettmeslayen ɣef wannect-nni. Ayenni yakk ittwali-t d tiquḥbent i yesufuɣen ɣer lkaf d tmest n Jahennama! D ayen i t-id-sɣunfuyen, d ayen i irennun i wedrar-nni n tismin d lkeṛh yellan deg-s, i yesmentagen ajajiḥ n wurfan yuɣen di tfekka-s, asif-nni n Lkuter yellan di lǧennet ur t-issexsay ara! Ayen i la tineqqen ugar, d ayen yebɣa i yiman-is ur t-id iṣaḥ ara, i yettagi i wiyaḍ, d ayen i la (d) as-d-tessutur tfekka-s i yebɣa ad yesfeḍ ɣer wiyaḍ. Ayen yellan deg-s d lɛib i yettwali di medden, wi yeẓran!? Yebɣa ad yeḥreṣ wiyaḍ, akken ad teiwnen ur iteččeḍ ara, ur ixeddem ara ayen i t-idyeččan si daxel, yeqqaṛ «Ur illaq ara tulawin ad ffɣent seg wexxam, ttwaxdament i wexxam i dderya, ayen-nniḍen d ccɣel n wergaz...». Yiwet n tikkelt, yebɣa ad asen-ikkes ula d tala! Ccix yuggad i ixeddem, limmer ad iwali tameṭṭut di beṛṛa weḥd-s. Mi ara ɛeddint tullas ɣer tala ggarent-d wallen-is seg wakken tafekka-s teknef si daxel, sakkin ad t-tafeḍ ixezzu irennu degsent. Tameṭṭut ɣuṛ-s d cciṭan, tella kan akken ad tkellex i wergaz, ad tesseɛreq abrid n ṣswab, ad ttawi yid-s ɣer tmest n Jaennama! Γef wannect-a i yebna yakk uxemmem-is, akka i as-slemden lecyax-is di Maṣer; ɣef wannect-a i tebna ddunit. Si Adem d Ḥewwa akka; d netta i tt-id-yessufɣen si Ljennet mm leqwas. Ayen akk yeenan tafekka (ladɣa tin n tmeṭṭut) inexz-itt, yexza-tt ɣuṛ-s ur iqeṛṛeb. S nnig tmuɣli-yagi i s ittwali tudert, ccix ur yettaṭṭaf ara urfan. Ittcuddu-tt ula anda tban i medden teyser, iḥerres iman-is ula ɣef temsal ur neswi. Dayen yesseḍeṣayen tikwal at taddart, aladɣa tilmeẓyin d yelmeẓyen, sɛant d tireṣṣilt di yal tikelt, mi ara ten-id-yawi webrid sdat lǧamae, netta akken-nniḍen ur sen-yekmi ara. Ma yella d imɣaṛen yettilin di lǧamae, yal mi ara d ffɣen, qqaṛen: «Awah! Ccix-agi-nneɣ iḥṛes timsal, yeṭtef-itt-id si ẓmik, yiwen n wass ad tt-ijbed ad teqqerṣ!». Maca nutni iɣeblan-nsen ur yelli d ayen ara yefru ccix s tẓẓallit d ddkir n yal ass...Akken qqaren: «Taẓallit ur teseččay ara aɣrum. Wwet iɣil-ik a bu yiɣil!»
Γef wakken i d-ttalsen, yiwet n tikelt, cwiṭ i t-ifiɣ leeqel seg wurfan. Sawlen-as-d, akken yiwen n wass ad iwali yiwet n tmeṭṭut tuḍen, yiwen ur iẓri acu i tt-yuɣen. Ulac sani ur tt-iwwin ara, tugi ad tawi iri. Yegra-d usirem aneggaru, ceyyɛen ɣer ccix, ahat d netta ara as-d-yafen ddwa n ḥellu, imi yegza timusniwin ur gzin nutni! Ccix yiwwi abrid, ddac ddac almi yiwweḍ s axxam n yiɛerḍiyen ( n yineɣrimen). Akken kan i yekcem s afrag n wexxam-nni, yaf din arrac, deg usarag, tturaren. Ttmuqulen yiwet n teydit (taqjunt) tettarew din ɣef yiri n webrid. Akken i ttiwala ccix, yedduqqes, ibeddel wudem-is, tuli-t-id tezweɣ, din din tuɣal d tewreɣ, yessetḥa seg wayen iwala, neɣ yexleɛ, ur yeẓri yiwen dacu i t-yuɣen imiren, dɣa yuẓ ad iẓer ugar acu akka, yufa arrac zzin i teydit-nni am umeqyas, ḥeddṛen i yiḍan imecṭaḥ, mi d-ttlalen amzun d ttefaḥ i diɣellin: «yiwen, sin, tlata...», iḥettben iḍan i la d-ittlalen, dɣa ṭṭṛeḍqen d taḍsa. Argaz amcum buqenduṛ acebḥan, bu tcacit ɣef uqerṛu, yerfa, irkeb-it umeskun, ur yeẓri acu ara ixdem, awal si zzeef yugi ad yali. Din din, s teekkazt yellan deg ufus-is, yeɣli ɣef warrac-nni almi zgezwen, yal wa sani i t-iwwet; aqaru, timecacin d uzagur, dɣa arrac-nni rewlen, yal wa sani yerra. Ccix yegra-d netta d teydit-nni d yiḍan akken i d-ḍallen ɣer ddunit. Ccix yerfa ugar, ayen i d-yeqqimen di tɛekkazt yerẓa-t ɣef warrac-nni, ikemmel-itt ɣef teydit meskint! Yekkat-itt nettat tettinẓi, tekker ad terwel, teẓẓuɣer mm-is, am tqeṭṭṭiṭ n weksum, yexnunes deg yidammen d uɣebbar; mi tt-iwala akken, nnernan wurfan ugar, dɣa yewwet-itt s iḍarren-is, yerza-tt, teɣli, temrareɣ tmeɣbunt; yebda yettnegiz ɣef ueebbuḍ-is, ɣef warraw-is, iḥerrem-iten ula ad walin tafat n ddunit; aqjun aneggaru i d-ilulen, yekkes-as ccix amcum tamaẓẓagt n yemma-s i izemren ad-as-d-tefk tudert, inɣa-ten akken i d-frurxen, d ileqqaqen, allen qqnent. Imir yemḍeṛkal am win yeffeɣ leɛqel, yerwel s isuraf n win yenɣan, yerwel ɣer lǧamae, yettu ula d ayen i t-id-yewwin... ffɣen-d akk medden ɣer usarag, wehmen dacu akka yuɣen ccix...
Ttalsen-d daɣen: yiwet n tikelt dɣa, d taneggarut fell-as. Yiwet n tmeddit deg waggur n remḍan, ccix yiwwi abrid n lexla, akken ad yeseeddi lweqt, iteddu, tteṣbiḥ deg ufus, yeqqaṛ-d Leqṛan, yettxemmim acu ara sen-d-iwwet tameddit-nni i yimẓulla, akken ad yerr at taddart s abrid n sswab! Iteddu di teẓgi, yettu iman-is almi i t-iḥuza yiḍ deg webrid, yemmekta-d belli ilaq ad yuɣal ɣer taddart, akken ad d-yedden; ma yella yezgel tudnna, at taddart ad qqimen i laẓ, ur tetten ara ma yella ur sen-d-yeddin ara! Nnig ugadir, anda t-yuɣ lḥal, asigna yettheggi akken ad yeẓmi iman-is, ad d-iseqqi tamurt s lesrar-is, yeqbeṛ ur yezmir ara ad yernu nnig wayen, am win yeṭṭef ubeṛṛiḍ, ur yeṛǧi ara aṭas almi d yeqṛes igenni ɣef lqaea; lehwa d waḍu yettseffir, rrɛud yettseqsiq. Deg yiwet n tikkelt yeɣli-d igenni ɣef tmurt. Ccix ur yebɣi ara ad yebzeg, dɣa yerfed aqendduṛ-is almi d tigecrar, yeṭṭef-it s yifassen-is amar ad as-yaɣ aḍar ad t-yeɣḍel, yerna ad iɣiwel tikli. Yettazzal yettnadi anida ara yeddari, segmi kan ara tezri lehwa. Itezzi yeffus zelmeḍ almi i iwala yiwen n ueecciw yedduri s ttjuṛ, yeweaṛ akken ad t-iwali yiwen. Yuzzel s lfeṛḥ ad yekcem amzun d tiwwura n lǧennet i iwala. Yiwweḍ ɣer din, yedardeb ar daxel kan akken, amzun d axxam-is. Akken yekcem, yufa yiwen n ilemẓi netta tlemẓit daxel-nni ddurin, yesduqqes-iten ccix, akken i ten-iwala, yefhem ixedmen dinna ur yelli d ayen yebɣa netta, ur yelli d ayen ara yeqbel ccreɛ n yigenni wala win n lqaɛa: yufa-ten ttemsudanen! Ccix, am win i t-yewweten s ujenwi. Mačči d takeffart n remḍan i tiɣaḍen, ala! Segmi ttemsudanen, d ayen yugin ad yekcem s allaɣ-is, ur yelli dayen yezmer ad iwali neɣ ad yeqbel. Seg wakken ur yezmir ara ad yeṭṭef iman-is, icureɛ-iten din din, yemmeɣ fellasen akken ad ten-id-iẓuɣer s imawlan-nsen, ilmeẓyen neṭqen-d ɣur-s nnan-as: Acu i k-yuɣen akka ay aderwic! Acu tebɣiḍ ?... Yerra-yasen ccix s uxercuf: Ilaq imawlan-nwen d wat taddart ad-ẓren acu i la txedmem … ayen akka i la txedmem ur t-iqbil la ccree, la lqanun...
Nnan-as: Acu i ak-iṛuḥen, dacu twalaḍ akka nexdem-it? … Lhi-d kan d ccɣel-ik, d lǧamae-ik, ayennniḍen yexḍa-k , ur nelli d arraw-ik, ur telliḍ d babatenaɣ...
Akken kan yesla s yimeslayen-nni yerfa nezzeh, ḥman-d yidammen-is, imuqel akka d wakka, amar ad iwali kra, dɣa iwala imceḍ n wuzzal, yeǧǧa-t bab n ueecciw-nni, yemmeɣ fell-as, yewwet-iten s iqerra, am wakken ara yewwet izerman, s yiwet n tyita i yiwen isen-ifka, yenɣa-ten menṭeq. Yenta deg-sen yimceḍ, yesni-ten am ddekkar, ur ufin ara ula ad slaqfen, seg wakken ur ukin yid-s mi iten-iwwet. Limmer xas s ubeqqa i ten-iwwet tili akken ara sleqfen! Ur yelli d tiyita n imceḍ-nni kan iteninɣan, d lǧehd n wurfan-nni i s iten-iwwet i yewwin tarwiḥt-nsen. Yenɣa-ten akken yenɣa iḍannni ileqqaqen, ur xdimen kra.
Ccix, yuɣal-d ɣer tilawt, imiren, mi yezzi iwala idammen yuzzlen, tkecm-it tugdi, yugad ad t-id-afen, ad faqen i wbaxix i d-yurew di yiwet n tiremt, di tlemmast n waggur n remḍan, yeɣḍel snat n tmegraḍ s yiwet n tyita. Imiren kan, yerra-tt ɣef yiḍarren-is, yetni-tent yefka lebɣi i tazzla ɣer sdat, tamuɣli ɣer deffir ulac, yettu agefur, yettu aḍu, yettu tuddna, remḍan...Yettu ula d iman-is anda yella. Ala ayen yexdem i yellan deg wallaɣ-ines, a yettḥebbiṛ amek ara yexdem, yeẓra dinna i kfan wussan-is, limmer ad as-faqen. Yettazal am yilemẓi, yettu ula d agadir-nni t-id-iqublen, agu i d-yeɣlin d tallest i d-iḥezmen reglen-as iẓri, ur yeẓri anta tama iɣer ara yer. Agadir sdat-s ur ifaq, ur yuki d yiman-is. Lkaf n ugadir yefka-t i teẓra i t-yerǧǧan s lfeṛḥ.
Ccix tufeg tcacit-is deg yigenni, yegra-d kan netta d uqenduṛ-is amellal, aqenduṛ ara isdergen iẓeṛman-is, mi ara s-d-ger tmurt irebbi. Ccix ifelleq di lqaea, yemmut, ur d-irri nnefs, ur d-irri nnehta, ulac ula d chada! Mi akken yufeg deg yigenni, i d-yeqqimen deg wallaɣ-is ala udmawen n yilmeẓyen i yenɣa, axaṭaṛ myaḥmalen d teydit-nni d warraw-is yesfelqej wer sebba. Yemmut ur ẓullen ula d taẓallit fell-as, yegra-d d imensi i wucanen... Azekka-nni, mi fuǧǧen wat taddart ɣef twaɣit yexdem ccix d-iseqqan tarbut n tlufa yeččatt teḥma! Ugin ad amnen.
Lammer ur yemmut ara imiren, tili ggulen ar d yemzel akken yezla sin n yiferraj ur uklalen. Nnejmaɛen, gezmen-tt di rray: seg wassen, ugin di taddart-nsen ad yili ccix n lǧamae. Ma d lǧamae yuɣal d amḍiq i tezdeg n wul d tejmaet, din i ferrun timsal, d amḍiq n sswab, n leeqel akked lmeequl...
Yura-tt: Irnaten M.

robotstxt: allowed

filter: keep


text:
Hamid Abensani - Partie 2 - Tisirufine
Tinghir, Ait-issa, Ait, Allah, Alnif, Amazigh, Amllal, Amour, Amazighe, Asfalou, Atlas, Olavie, Olave, Alave, Aitta, Badraoui, Baha, Bahha, Boumalne, Videos Atlas, Association Amazigh, Souss, Berbere, Tamazight, Chleuhs, Musique Atlas, Music Amazigh, Imazighen, Kabyle, Berber, Stitou, Stitou mohamed, Amazigh , Tamazight , Chleuh , Tachlhit, Berbere , Musique amazigh , Azawan , Kabyle , souss , atlas , sud-est ,rif , maroc , ouarzazte , errchidia , imtghrn ,tinghir , zagora , skoura , kelaa , mgouna , dades , boumalne , msemrir , oussikiss ,sedrat , ait atta , ait hlidou , ait merghad , imitr , saghru , iknioune , bougafer , ouaklim , taghzoute , toudgha , asfalou , afanour , ait snane , tinjdad , asrir, goulmima , tadighouste , amlago ,amellago , imilchil , imilchile, asoul , azul , tamtouchte , ait hani , riche , rich , erfoud , rissani , aoufouss , mellab , amagha , mella3b , touroug , ait azza , alnif , hsiya , tizi , ait zeggane ,alnife , ghighouch , tazarine , tazzarine , nkoub , nkob, n9oub, mlal , tansikhte , agdz , agdze , tamgroute ,tagounite, mhamid , ait boudaoud , rgabi , azilal , demnate , ouaouizght , afourar , beni mellal , tagzirte , ighrm , elksiba , zaouit cheikh , ait ishak.


text:
Lmulud yettmuqul taqeddact ar wallen, am akken anda itt-yessen, itt-yemlal yagi. Netta yuɣ lḥal, yettani-tt kan ar wudem akken ad yessers tamuɣli-s, ad iẓer ma ttagnawit n lmerruk neɣ ttin n lzayer. Maca ima ahat ttamaziɣt maḍi ? Is-yeqqar, mačči imi tettmeslayt tagnawit kan dayen ttaɛravt i tella. Llant aka tmaziɣin n Lmerruk xeddment ttiqeddacin ar iqvayliyen di ttevrani-nsen; yak ula d nutenti uḥwaǧent ad idiren ttilelliyin ! Deg iseggasen n sebɛin, tmanyin, xilla n taɛravin id-yemmaren ar Fransa am akken d-mmaren ignawiyen n tmazɣa sumata. Zik akin, ignawiyen-agi ttqejjimen deg iqvayliyen mi d-ttasen ar Fransa ad xedmen.
Tignawiyin n lmerruk, ttbinent s lebɛed deg ṣṣifa-nsen, ruḥent ttimubrikin. Taqeddact ula d nettat attan tettmuqul Lmulud, allen-is ttreqriqent am tmes, udem-is dima yennecraḥ. Terwa azmumeg mara thedder d imsudar. Akka i ylaq ad tili txeddamt n ttberna; yal amsider as-tefk lkar-is as-teddu deg lebɣi, ad teḥseb amzun n twacult-is. Taqeddact ilaq ad tili ddaw tlatin di tmeddurt-is akken ad taɛǧev irgazen. Srusun-tent imɛallmen akken ad-ssekcement tadrimt ar leqjer. Lqanun: ad-teḍs i kra n ukelyan ara d-terr tewwurt ar daxel. Tagi tga melliḥet di ṣṣifa, maɛna tettbin d tamuɣrabit. Di laɛmer a ttan di xemsa u tlatin d asawen; akken-kan i tent beqqun imsudar. Acebbub-is temceḍ-it ar deffir am tjeḥniḍt n userdun, yettirriq mara d-ters fell-as tafat n tricitik, am akken tdehnit s laberyanti*, yettemsirqi u yettak-d tareḥt ttabaḥant mara tqerrbeḍ ara leḥnaḍ-is. Imi-s icerreg qriv armi d imeẓẓuɣen, meqqer, annect n yimi usaku. Icenfiren-is d izuranen am wid n weqva*, ɣummen s zinaɣuc* d axuxi. Allen-is ttidewranin am uɛeqqa n uzemmur, yezzi-asent lekḥul af lecfur-ines; wissen ma ttaẓult* neɣ d lprudwi nniḍen?
Timmi-is tewzen, truḥ ttarqat, am izrig n wemru averkan, tṣubb, tetbaɛ iri n twenza-s s nnig wallen. Tamegreḍt ttarqat am tin n texsayt. Tidmarin-is qbebbint-d, seḍmaɛent win ixussen neɣ yeffuden... Nettat, d bab n wexxam dduklen, d wagi i d iswi-nsen: A ttesseḍmaɛ imsudar akken as-d-ǧǧen azal n lqawa-as m’ara tt-id xellesen neɣ ahat, asen-tefk ayen ibɣa wul-nsen. Maɛna, winna i wid is-yehwan kan; mačči i wi tufiḍ, i menwala. Akka i ttaqeddact n leqahwa, yal wa s nnuba-s ad yessarem, yeḍmaɛ ma ahat, wiḥsan...?
Kra-kan akka, teɣli-d deg awal, Lmulud itt-iɛussen si tizgelli, akken ad iẓer ansi tamnaḍt n tlalit-is akken diɣen ad ibeggen af tadra* n wedrum-is. Di lḥen n taɣect ak d wawalen i tesseqdac, tettɛekki af “ɛin”, win n ugerjum. Yak d igebliwen ig tɛekkin af usekkil agi, yernu aɛekki agi n “ɛin”, ar widak tekcem taɛrabt s waṭṭas, am umdan i iɣemqen deg temda n waman. Imdanen am wigi, iqerray-nsen qquren, tidyulujit n waɛraven tečča-ten. Tuɣalin ar udrum amaziɣ dayen i ywaɛren aṭṭas.
Mi ifuk tamuɣli ak ttqeddact, iḥṣṣa ansi-tt, d acu-tt, anwa adrum deg tekka, atg,... Yuɣal yettraju amɛallem ad yeflali, acku ibɣa ad t-iwali meqqar ansi s-d-mɣint wallen, ma zzat neɣ zdeffi? Iẓra yagi seg Iqvayliyen, maca iḥar at-iwali amek iga deg tilḥi-s, lhedra-s, atg... Maca ma s trumit i yhedder ur s-ittfiq ara ansi-t. Ilaq ad yemmeslay ak d uqvayli nniḍen s teqvaylit akken as-ifiq. Dɣa, winna ibedden ar yidis n sin n iferkan d Aqvayli. Lmulud ittaɛqal imdanen nneɣ xas ur ten yemlal ara di laɛmert.
Atan iḍall-d yiwen deg yiwen waduf* id yussan ar ṭṭerf tazelmaḍt
ukuntwar. Di lqedd aɛlay, udem-is ittak acbi ar urupiyan. Taqendurt-is tebra suffella n userwal, ttamellalt, aserwal-is d azegzaw am yiḍ. Rqiq icuref aksum, di tmeddurt-is azal n xemsin. Nwaḍer rekbent af wanzarin injeren ɣezzif annect ucaqur. Atan ikcem-d ar ukuntwar ula d netta, yekka-d zdeffir n tqeddact-is. Iqubel imiren amsader aqvayli yellan gar iferkan; yenṭeq ar ɣur-s s teqvaylit. Aqvayli nni, yerra-yas-id ula d netta s teqvaylit. Lmulud lla yettaniten kan d acu ara i yṣiren tagara n wanecta, acku mazal llan xilla seg wid i yettnaɣen tutlayt nneɣ akken att-nettu, att-neǧǧ akken an-neḍfer tin n medden. Tutlayin agi gant am ikabaren n tsertit, yal akabar ibɣa ad tḍefreḍ akken ad yennerni agemmun-is, ad yimɣur.
Mi myehdaren di sin, yiwen deg Iferkan yenna, ur iṣeḍḥa ur yenneḥcam, i Dda Aɛmer: “hedret-aɣ s tefransist akken an-nefhem ula d nekni!” Lmulud yettmuqul kan deg-sen amek ara sen-d-erren iqvayliyen imi yewweḍ ar lḥerma d nnif-nsen. Dda Aɛmer imiren yerra-yas dumatu, yenna:“ayen af nettmeslay nek yid-s, yaɛna-aɣ kan nekni di sin ! Aferki baqi yettkemmil-as deg awal-is:”ih, s tidett, maca ula d nekni nebɣa an-neḥsu d acu i theddrem gar-awen!". Syenna kan tenṭeq-d tqeddact, ula d nettat, tenna: (mwa simu mari mi jinikompri pa si kidi) Nek, d argaz-iw, yernu ur fehhmeɣ ara mara yettmeslay !. Dinna Lmulud iẓra ayen akk ibɣa. Iḥder mi tarwa n teqvaylit kkren-d, ur wwin ara tama n wadda, qublen iɛdawen n tutlayt-nsen. Akka i d irgazen n tidett! Akken d-yeḍra wannect-agi, aqvayli nni ibeddel awal, irra ar ttqeddact ittmeslayt, ireḥḥel i tjebbujt ar tulmutt, akken ad beddlen ameslay ad uɣalen ar wayen nniḍen. Lmulud ixelles tafenjalt-is n lqahwa, yeṭṭef tawurt yeffeɣ tufɣa iberriq.
Amawal:
Aferki: Africain
amsader: consommateur
aqva: écorce de chêne liège.
aduf: accés. Azreg yettawin ar anda ?
tadra: origine.
zinaɣuc (ḥmimuc): rouge à lévres
laberyanti: la brillantine
Quelques expressions:
i tjebbujt ar tulmutt: c’est sauter du côq à l’âne
yeffeɣ tufɣa iberriq: ne plus revenir. (neqqar diɣen: ssfer iverriq).
Ayen ɣer rriɣ tamawt:
1) Seg iseggasen 60/70: aɛraven-awal qqaren-d mara d-slen yiwen yettmeslay zzat-sen s taqvaylit neɣ tamaziɣt sumata , qqaren-asen : "Hedret s taɛrabt tutlayt taɣelnawt ! Berkat-aɣ tagnizit-nwen !
2) Seg iseggasen n 80/90: aɛraven-awal n Lzayer, qqaren-asen: Meslayet s taɛravt akken an-nefhem, nekni yak ur nefhim ara tantala ! (s tinna-nsen, nutni sawalen-as llehǧa).
3) Seg iseggasen 90/2000, ma tettmeslayeḍ zzat-s s teqvaylit ak d uqvaylit yernu ad yessusem. Qli-it ara d-iger iman-is. Ad iqqim deg rrif.
4) Seg 2000 ar tura: ak-d-ihedder s taɛrabt-is, kečč as-tettarraḍ s teqvaylit, imiren d netta ara k-yinin semeḥ-iyi ur fhimeɣ!"


text: Kabyle(i) 1 Nekk Bulus, amceggeɛ n Ɛisa Lmasiḥ s lebɣi n Sidi Ṛebbi akk-d gma-tneɣ Timuti, 2 i watmaten yellan di temdint n Kulus, wid iteddun s ṣṣfa deg webrid n Lmasiḥ. Ṛṛeḥma ț-țalwit a wen-d-țțunefkent s ɣuṛ Ṛebbi Baba-tneɣ! 3 Nețḥemmid Sidi Ṛebbi Baba-s n Ssid-nneɣ Ɛisa Lmasiḥ yerna ndeɛɛu fell-awen; 4 axaṭer nesla s liman i tesɛam di Ɛisa Lmasiḥ d wamek i tḥemmlem agdud n Sidi Ṛebbi, 5 ɣef ddemma n usirem i wen-ițțuheggan deg igenwan, asirem nni i wen-d-ițțuxebbṛen s wawal n tideț n lexbaṛ n lxiṛ. 6 Lexbeṛ-agi n lxiṛ yewḍen armi d ɣuṛ-wen, yețnerni di ddunit meṛṛa; akken daɣen i gețnerni deg-wen ula d kunwi seg wasmi i teslam yerna tessnem tideț ɣef ṛṛeḥma n Sidi Ṛebbi, 7 akken i wen-ț-isselmed Ibafras, aṛfiq-nneɣ eɛzizen di leqdic; nețța iqeddcen ɣef Lmasiḥ s wul yeṣfan, 8 ixebbeṛ-aɣ-ed ɣef leḥmala s wayes i kkun-yeččuṛ Ṛṛuḥ iqedsen. 9 Daymi nezga ndeɛɛu fell-awen ɣer Sidi Ṛebbi seg wasmi nesla yis-wen, nessutur-as a wen-d-yefk amek ara tissinem akken ilaq lebɣi ines, s lɛeqliya d lefhama i d-ițțak Ṛṛuḥ iqedsen. 10 S wakka, aț-țleḥḥum s tikli yebɣa Sidi Ṛebbi iwakken a s tɛeǧbem di kullec, a d-tefkem lfakya yelhan, yerna aț-țnernim di tmusni n Sidi Ṛebbi, 11 Ndeɛɛu ɣer Ṛebbi akken a kkun-isseǧhed s tezmert-is tameqqrant iwakken aț-tṣebṛem i kullec alamma ț-țaggara. 12 Ḥemmdet, cekkṛet s lfeṛḥ Sidi Ṛebbi Baba-tneɣ i wen-d-yefkan amur di lweṛt i d-ihegga i warraw n tafat. 13 Ikkes-aɣ-d si tezmert n ṭṭlam, iwakken a ɣ-yessiweḍ ɣer tgelda n Mmi-s eɛzizen, 14 s wayes nețwasellek yerna nesɛa leɛfu n ddnubat-nneɣ. 15 Lmasiḥ, d ṣṣifa n Sidi Ṛebbi ur nezmir a nwali, d nețța i d amezwaru n txelqit meṛṛa. 16 Yis i gețwaxleq wayen nețwali d wayen ur nețwali ara ama deg igenwan ama di lqaɛa, tigeldiwin d igelliden, lḥekmat akk-d tezmar yellan deg igenwan; kullec yețwaxleq yis, kullec yețwaxleq i nețța. 17 Yella-d uqbel a d-yețwaxleq kra yellan, d nețța i d lsas n txelqit, 18 d aqeṛṛuy n tejmaɛt n imasiḥiyen yellan d lǧețța-s. Yella si tazwara, d nețța i d amenzu i d-iḥyan si ger lmegtin iwakken ad yili d amezwaru di kullec. 19 Axaṭer Sidi Ṛebbi yufa lfeṛḥ-is s lekmal di Mmi-s, 20 s Lmasiḥ i gemṣalaḥ akk-d txelqit, yessers-ed lehna ama di lqaɛa ama deg igenwan s idammen n Mmi-s yuzzlen ɣef wumidag. 21 Kunwi yellan zik-nni d ibeṛṛaniyen, d iɛdawen n Sidi Ṛebbi s ixemmimen-nwen d yir lecɣal nwen 22 Tura issemṣaleḥ-ikkun yid-es s lmut n Mmi-s iwakken a d-tbanem zdat-es teṣfam, mbla lɛib. 23 Ma yella teṭṭfem di liman-nwen s tideț, ma yella tbeddem, tṛeṣṣam. Ɣuṛ-wat aț-țțwexxṛem ɣef wusirem i wen-d-yewwi lexbaṛ n lxiṛ iwumi teslam, lexbaṛ-agi n lxiṛ i gețțubeccṛen i yemdanen n ddunit meṛṛa, i ɣef uɣaleɣ nekk d aqeddac. 24 Tura feṛḥeɣ aṭas imi nɛețțabeɣ fell-awen, axaṭer țkemmileɣ ayen ixuṣṣen i leɛtab n Lmasiḥ ɣef ddemma n imasiḥiyen meṛṛa, yellan d lǧețța-s, i ɣef uɣaleɣ d aqeddac. 25 Iceggeɛ-iyi-d Sidi Ṛebbi iwakken a wen-d-beccṛeɣ awal-is s lekmal. 26 Lbaḍna yeffren si zik, si lǧil ɣer lǧil, ibeggen-iț-id tura i wid yellan d ayla-s. 27 Yebɣa a d-yesken ccan n lbaḍna agi ifazen i leǧnas nniḍen ur nelli ara n wat Isṛail, iwakken ad walin Lmasiḥ deg-wen, nețța yellan d lsas n lɛaḍima i ɣer nessaram. 28 D Lmasiḥ agi i nețbecciṛ i yemdanen, nețweṣṣi-ten, nesselmad iten s tmusni d leɛqel, iwakken yal amdan ad innekmal di Lmasiḥ zdat Sidi Ṛebbi. 29 Ɣef wayagi i qeddceɣ s tezmert n Lmasiḥ yellan deg-i.


text:
Firefox
Firefox d yiwen yiminig Yef web ay yellan d aseYẓan ilelli. Yetteddu deg Mac OS X, Windows neY Linux u yeejeb-asen xilla i medden.
Firefox extension neY isiYzaf n Firefox d ihallen tzemreḍ ad ternuḍ i Firefox. Yerna llan aṭas n yisiYzaf.
DYa, yal yiwen yezmer ad ibeddel Firefox ama d udem-is (sYur yiwen usentel) ama d ihallen ay yernun azal (md. tafeggagt n yifecka, imawalen, tanefilt, atg)
D yiwen wallal s way-s yezmer yiwen ad ibeddel tutlayt n Firefox. Ihi, ma nebYa ula d nekni nezmer ad t-id-nerr s teqbaylit!
Ugar isalen deg useYwen https://addons.mozilla.org/fr/firefox/


text:
Yennayer
Yennayer
Yennayer, amkus n Isragen inesbuɣar aṭas n Duc de Berry (ɣer 1410-1416), asalay Condé, Chantilly, Fransa ms.65, f.1.
Yennayer (neɣ nnayer) d ayyur amezwaru n useggas. Deg-s 31 wussan. Isem-is yekka seg tlatinit Ianuarius, ayyur anda llan leɛwacer n yakuc Ianus (isem-is seg ianua "tawwurt"). Yanus yesɛa sin wudmawen : yiwen yeskaden ɣer deffir (ar useggas i d-iɛeddan), wayeḍ yeskaden ɣer zdat (ar useggas amaynut).
Yennayer s te maziɣt yen akk d ayyur, anamek is ayyur amenzu. yennayer d'ayyur amenzu daɣen d'ass amezwaru n we seggas anda i maziɣen ttmagaren't s te meɣra.
[beddel] Ayen yeḍran
[beddel] Wid ilulen
[beddel] Wid Immuten
[beddel] Leɛwacer
Ẓer daɣen Yennayer agellid n wayyuren


text:
Anṣuf yes-wen ɣer Umawal n Tiddukla Tadelsant Imedyazen
Amawal-a d win ay zemren ad t-sqedcen akk medden s tefses. Deg-s igiman (luluf) n wawalen s tmaziɣt akked tsuqilt-nsen ɣer tefṛensist, tespenyulit ed taɛṛabt.
Ugar n 7200 n wawalen !!!
Ad tafem deg-s ama d awalen n yal ass, ama d awalen itraren (modernes), yerna ad tafem deg-s aṭas n tugniwin ed yirmawen (termes).
Seg tama niḍen, tzemrem ad tafem ula d addad amaruz (état d'annexion) n yal awal.
Ayen igerrzen netta tzemrem ad tafem deg umawal-nneɣ taseftit n yal amyag amaziɣ.
I wakken ad d-tnadim awal, arum-t deg umutur n unadi n Umawal (usawen ɣef uyeffus - anda tella taqeffalt "Search"). Tzemrem ad tarum ula d awal yellan deg wesget neɣ deg waddad amaruz (état d'annexion), am wakken ay tzemrem ad tnadim ula d amyag yeftin (conjugué).
Nessaram-awen tirzi igerrzen deg umawal-nneɣ :-)
Rzum daɣen ɣef udeg n Tiddukla-nneɣ: www.imedyazen.com.
Arut-aɣ neɣ ɣret-aɣ-d:
(c) Omar Mouffok - Tiddukla Tadelsant Imedyazen.


text:
Archive
Taluft n Libya
Akka i d azrem n uqelmun !
17-09-2012
Wi d-yennan ad d-yass wass, imezdaɣ n tmurt n Libya ad d-fɣen seg wanu ideg ten-yerra Lqeddafi ? Ur yeshil ara ubeddel n teswiɛt yekkan ... Lire l'article
abrat n yimeɣriyen
I Uɣmis-nneɣ,
17-09-2012
Kuẓ n yisebtar i yeɣriɣ maca amzun d aɣmis s timmad-is. D ayen i ikerzen ad kun snemreɣ aṭas aṭas. Cwiṭ s-ɣur-wen, cwiṭ s-ɣur-nneɣ, yal ... Lire l'article
Azulal di tmedyazt taqbaylit tatrart
17-09-2012
Qqaren at zik deg yinzan : « yuɣal uqelmun s iḍarren », « yeffeɣ-d ujgu seg umagraman », « yufa umger tiɛewji-s », « ad ... Lire l'article
Amḍan yessewhamen n Tuddsa Tagraɣlant n Tezmert-OMS
17-09-2012
Deg yiwen wulɣu i d-terra tuddsa n “OMS”, ilmend n wass agraɣlan i useḥbiber seg tmenɣiwt n yimdanen i yiman-nsen ass n 10 ctember, d ... Lire l'article
Iḍes
17-09-2012
Yiwen n urgaz isea ddaewa, ilaq ad ittuḥkem fell-as, inṭeq Yur-s ṣṣelṭan:-A leflani azekka ṣṣbeḥ ad truḥed akken ad teeddiḍ di ccṛae.Argaz:-Aneam ay agellid yerbeḥ.Seg ... Lire l'article
Tubiret : Asnerni deg uḥric n usefti
17-09-2012
Tamdint n Tubiret tettbeddil udem seg wass ɣer wiyaḍ ilmend n usnerni deg lebni n tnezduɣin d usewjed n yimukan i lecɣal yemgaraden. Ma nebder-d ... Lire l'article
Inig nnig n lkanun
Tawwurt n yetran (1)
17-09-2012
Tserreḥ-d ccetwa i ssem-is. Aḍu, asemmiḍ, lehwa, adfel, abruri, radegga, trisiti truḥ, aman gersen, l’antenne n Djezzy teɣli-d, timɣarin tekcem-iten tergigit, imɣaren zzalan nnafila… Taddart ... Lire l'article
Bgayet : 15 imelyaren d adrim n tafat i tudrin yettwaɛezlen
17-09-2012
Dayen, tefra-d ass-nni n larbaɛa yezrin, deg yiwen lejmaɛ id yessemlalen iɛeggalen n lwilaya n Bgayet (APW) ilmend n umsefham ɣef tedrimt n zyada d-teṭṭef ... Lire l'article
Iman yeɣunzan iman-is
17-09-2012
«Idir, lmed, mmet ssin akkin ttu kulci » d-yeqqar yiwen wanzi. Tudert n umdan d asmad n cfawat , tamattent-is d aṣfeḍ n cfawat. Amdan ... Lire l'article
JS Tadmaït
Installation d’un directoire
17-09-2012
A l’initiative de Madjid Merzouk et de Kamel Zinet, une assemblée générale extraordinaire a été tenue, avant-hier, à l’école primaire de la ville de Tadmaït. ... Lire l'article


text:
Taɛrabt
Taɛrabt d tutlayt i ttmeslayen Aɛraben, Taɛrabt tettekka deg tutlayin tisamiyin am Taɛebrit neɣ tafiniqit n zik, nettat i d tamezwarut gar-asen, 280 melyun ay ttmeslayen-tt.
D tutlayt tunṣibt deg 27 n tmura (Akk timura taɛrabin, ula deg Israel) u d tutlayt taɣelnawt deg Mali, Senegal, d Somalia. Tutlayt taɛrabt tettwura s ugemmay aɛrab u tesɛa (tli) aṭas n tantalyin, kra seg-sen ttemgarradent, amedya : aɛrab alubnani ur i fehhem ara taɛrabt tamerrukit u vis-versa.
Tira n teɛrabt, deg-s 28 isekkilen yettwarun seg uyefus ar uzelmaḍ.
[beddel] Tamedyazt
Yezmer a nebḍu (anferaq) ger sin n timedyazin : tamedyazt n weqbel lislam, tamedyazt n deffir lislam , qaren-as s teɛrabt "Taǧahilit" meɛna-s urtisent, g lawan-nni, aɛraben llan ɛad ur ssinen ara Leqran, f anect-agi, llan tarrun, hadren, tciyiɛen s tmediazt.
[beddel] Imedyazen aɛraben


text:
Tacenwit
Tacenwit (Aqbaylit, Haqbaylit, Acenwit, Hacenwit ) d tutlayt i ttmeslayen Icenwiyen, di temnaṭ n wedrar n Cenwa di Dzayer. Tutlayt n-sen am tin icawiyen s irifiyen.
Tantala-yagi n Tcenwit, tṛuḥ amzun akken tengger maddi. Urd qqimen-ara aṭas n medden i-tt yesawalen tura di Lzzayer. Zik sawalen-tt di temdint n Bazar ( Tipaza), deg uYir n Iyurayen ( Gouraya), Cercel, Sidi Ɣiles, Sidi Brahem, Nnadur, Damus, At Hwa d Brira d Bissa.
Kra n wawalen s Tcenwit: Ayyis (Aɛudiw), Hala (Tala), Arrac/Ahzaw (Aqcic), Tarract / Tahzawt (Taqcict), Aqardal (Ameqqran, Amɣar, Aselway), Ɛita (Aṭas), Amemet (Tamemt), Aziri (la plein lune), Tini (Ṭṭmer), Aɛtrus (bouc), Aciɣer (Aslem/Lḥut), Ttɛadmɣ (Uḍneɣ/Helkeɣ), Iğ/Ict (Yiwen/Yiwet).


text:
Israyil
Israyil (s taɛebrit יִשְרָאֵל, Yisra'el; s taɛrabt: إسرائيل, Isrā'īl) ism ins unṣib Awanek n Israyil (staɛebrit: מְדִינַת יִשְרָאֵל , Medinat Yisra'el; staɛrabt: دَوْلَةْ إِسْرَائِيل, Dawlat Isrā'īl), tamurt tezgad g umalu n umenẓaw Asya d rrif asammer n ilel agrakal, tesɛa tilas d Lubnan s’ugafa, Surya s’ugafa asammer, s’usammer Urdun, s’unzul asammer Maser , yezgad gar-as d tamurt n l’Urdun ilel amettan , Awanek n’Israyil d yewen awanek uday kan i gellan g ddunit, ulac wayed am netta, tajumma ines mectuhet maca llan g-yes tigwti n’udayen d tadersi n’ iɛraben inselmen, ineṣriyen, idruzen d isamariyen. Llant daɣen tasfift n Ɣezza d tama tanẓulit neɣ tama turdunit.
Awanek atrar n Israyil mɣind iẓuran-is s takti n Tamurt n Israyil (Eretz Ysra’el) i g-yellan g’allaɣ n’udayen g azal n 3000 iseggasen deqqal amgaru amedlan amenzu, tametti n iɣlanen teǧǧad l'eḥkem n wegmuḍ alemmas d Falesṭin ger ifasen n ibritaniyen bac adexleq axxam aɣelnaw i-udayen, g aseggas n 1947, iɣlanen i dduklen bḍan tamurt n Falesṭin ɣef sin iwanaken, yuen awanek uday, wayed aɛrab, g 14 magu 1948 teḍra taseɣrut n’uzarug n awanek n’Israyil s’umtawa n iɣlanen i dduklen, deqqal-is krend iɛraben s umgaru mgal udayen axater ugin adqeblen azarug n awanek n’Israyil, rnan imgura nniden maca israyiliyen rebḥen g yal imenɣiyen, rnan sbaɛden tilas isen tefkan iɣlanen idduklen uqbel, g’imir nni udayen d iɛraben kecmen g yuen azenzab n’imenɣiyen ur yetfak Tezmel Israyil imtawayen n telwit akk d timura n Maser d Urdun Awanek n Israyil yebbed gef kra imanzyen am tugdut timgensest, angaraw awamni, afran amegradi, Aneglaf amenzu d netta i gellan ixxef n unabad akk d l Kneset. Tadamasa taɣelnawt n Israyil tella tis 44 g ddunit, taneflit talsant, tilelli n tifeffegt. Urcalim d tamdint tamaneɣt d tamdint i muqren g Israyil, din i g-yella asutel n unabad maca ammas n tadamsa d tiẓraf yella g tamdint n Tel Aviv.
[beddel] Isem
Issem n Israyil ybined i tikelt tamenzut g’aẓru n Merenptah g’useggas 1200 uqbel talalit n Ɛisa, issem agi yella d win n Tagelda n Israyil tamzikit. Issem n’Israyil d yessem i syefka illu i Yeɛqub ass mi ynnuɣ ar tama n lmalayek n Illu anamek ines « win innuɣen ar tama n’Illu » Yeɛqub d babas n 12 n tiqbilin i gefɣen s Maser imir semmanten arraw n Israyil neɣ « israyiliten » G taseɣrut n’uzarug n awanek n’Israyil id ixelqen g’useggas n 1948 yettef issem n Israyil yeǧǧa issmawen niden am Ṣehyun, Tudayt (Judea).
[beddel] Amezruy
[beddel] Iẓuran imezwura
Tamurt n Israyl (awal-agi itwassen s tɛebrit s Erets Yisrael) yella kra i sɛan azal ameqqran ɣur udayen; g Turat yura belli Illu yefkad amiru i udayen bac asen-yefk tamurt n Israyil faken a tili tamurt-nsen neg axxam-nsen
[beddel] Taṣiyunit
[beddel] Azarug
Deg lqern 19, akk d Theodor Herzl yexleq taṣionit (Ṣionism) : udayen bɣan a d-uɣalen ɣer tmurt taneṣlit-nsen. Assmi kksen yingliziyen Falesṭin seg ifassen n Tturk, udayen zemren ad ruḥen ɣer Falesṭin, uɣen-d akal seg weɛraben, bnan u zedɣen.
Di 1948, Langliz teffeɣ-d seg falesṭin, tuddsa n iɣlanen i dduklen U.Ɣ.D (l'ONU) tegzem akal-agi di sin :
- Tamurt n Falesṭin ideg zedɣen 99% aɛraven.
- Tamurt n Israyil ideg zedɣen 55% udayen.
Udayen qeblen, aɛraben ugin beṭṭu-yagi, 7 timura n weɛraben ttnaɣen akk d tmurt tamaynut n wudayen : Israyil terbeḥ imenɣ (lgirra), terbeḥ akal s wazal n 28% kter n wayen i-ten-id-ifkan tuddsa n iɣlanen i dduklen(l'ONU). Kra n weɛraben i yellan deg Israyil rewlen, meɛna kra qqimen: tutlayt-nsen tutlayt tunṣibt. Akk udayen i yellan deg tamurt n Falesṭin rewlen ɣer Israyil.
G 1967, tskker Maṣer abrid n lebḥer n Tiran, ihi Israyil tebda lgirra amgal Maṣer, timura n weɛraben nniḍen bɣan ad ɛawnen Maṣer meɛna akk xesren, Israyil terbeḥ daɣen kter akal.
G 1973, aɛraben xeddmen lgirra tikkelt nniḍen akk d Israyil, meɛna xesren daɣen : lgirra d wakal. Israyil tuɣal-d tameqqrant zdat Israyil n 1948.
[beddel] Tasertit
[beddel] Tadamsa
[beddel] Tarakalt
--Talwit 04:14, 7 Ctember 2008 (UTC)


text:
Libya
Tamurt d-yezgan di tefriqt ugafa. Tesɛa 1,759,540 ikilumitren². Tettwazdeɣ s wazal n 6 Igendad. Amur ameqran d aneẓruf. Isem ines unṣib : tajamahirit talibit taɛrabt tanemlayt tameqrant. Isem ines yettwasen seg zik yekkad seg tmaziɣt. Imezdaɣ ines imezwura d imaziɣen, ttwasnen seg tallit n imasriyen iqburen s yisem n libu. Ma d tura amur ameqran d aɛraben.
Tamanaɣt n Libya d Trables. Tutlayt tunṣibt d taɛrbat. Imaziɣen yellan deg wedrar N Infusen rwan lḥif imi tutlayt-nsen tettwagdel. llan Imaziɣen di Zwara/At Willul(tella af ilel), d llan di Jaɣbub, d Ujela, d Ɣdames tutlayun an tiru seg tamaziɣt, di Ɣat d Ubari d Isuknan(Sukna) kul-nsen tutlayun s tmaziɣt, dis Taqbilt n Werfella qbel tutlayun s tamaziɣt, tiro igun Iέraben.
[beddel] Tanekra n 2011
Yekkred we gdud alibi i wakken ad isufeɣ Mɛemmer Lqeddafi, aselway n Libya seg 1969. s tallalt n tdukkla n tmura i ddukklen(ONU) akk d l'OTAN, semmus(5) w'agguren agdud alibi issaweḍ ad yekcem tripoli.


text:
Loreen
Loreen isem-is unṣib d (Lorine Zineb Nora Talhaoui). Tlul deg 1983. D yiwet n tnaẓurt Tamaziɣt n ccna meqren ig ttidiren di tmurt n Sswid.
[beddel] Tudert
Tluled tcennayt Loreen ass n 16 Tuber asegwas 1983 (Agem, mraw tza d tamet krad) di temdint n Amur-Akuc (Marrakech) di tmurt n Lmarruk deg yiwet n twacult Tamaziɣt, vava-s d yemmas isin idsen d-imaziɣen icelḥiyen.
- Asegwas n 2004 turar Loreen di "Idol" lqem asuwidi n tedwilt American Idol
- Asegwas n 2005 tessufɣed tizlit "Snake" aked ugraw n Rob'n'Raz.
- Ass n 26 di mayu 2012, Loreen tebwi araz amezwaru di temzizzelt n euro vision di temdint n BAKU tamurt n Azerbayiǧan.
[beddel] Aḍebsaru
- 2005 : The Snake aked Rob'n'Raz
- 2011 : My Heart is Refusing Me (Uṭun wis tza 9 di Sswid)
- 2011 : Sober
- 2012 : Euphoria
- TBD : She's The One


text:
Death Note
Death Note d manga seg Japon, yura-t Tsugumi Ohba u iresm-it Takeshi Obata. Tamacahutt-is ɣef yiwen unelmad g lycée i yesɛan taktabt : Death Note, taktabt n lmut, asmi yettwura isem n yiwen deg tektabt-nni ad yemmet. Anelmad-agi isem-is yagami light, yebɣa ad yekkes lecrar seg ddunit s lemɛiwna n shinigami, yakuc n lmut.
Yeffeɣ-d lmanga g bujember 2003 ar Mayu 2006, s 108 timucuha. Yeffeɣ-d asaru (film) fell-as g yunyu 17 2006, anime yeffeɣ daɣen g Japon seg Tuber 3 2006 ɣer Yunyu 26, 2007.


text:
En réponse à :
5 juillet, par Hand
Iẓuran:-Ma yella wanda i ken qurɛan af leqdic-nwen ?
Slimane: -Agraw Imaziɣen ɣur-s ttesriḥ, ulac win i yzemren ad t-id-iquraɛ ur ixeddem ara leqdic-is. Maɛna icenga ar temsalt nneɣ qwan, abaɛda tiddukla n le FLN n izayriyen di Europe (A.A.E) , ulac akken ur texdim ara bac a tthudd tirmaḍ* nneɣ. Dɣa mara nexdem timeɣriwin, tessuddus* timeɣriwin-ines am nekni : yiwen wass, yiwen n temrilt* ula d nettat. Ass n lgala, Tettquriɛ irezzafen* mara d-tteffeɣen seg imi n umiṭru. Tettarraten, teqqar-asen uɣalet s (...)


text:
Taluksemburgit
Tutlayt taluksemburgit d nettat ay d tutlayt taɣelnawt n Luxemburg seg wass n 24 Fur'ar' 1984, yernu ttmeslayen-tt di tmiwa merr'a n tmurt-agi tamecṭuḥt am wakken ay tt-ttmeslayen di tmiwa n Fransa akk d Biljik ay iqerben ɣer Luxembourg.
Taluksemburgit tefruri-d si tutlayt tajirmanit di lqern wis 4 n Sidna Aisa (germanique, d tutlayt taqburt n Lalman i seg ay d-tefruri ula d talmanit), tutlayt n Luxembourg tuɣal isker ay temgerrad (temxallaf) ɣef tutlayt-nni tajaddiwt ay tt-id-yefkan, alammi ay tuɣal ass-a, aṭas n Walmaniyen ur fessus ara fell-asen ad tt-fehmen ma yella slan-as. Win yettmeslayen talmanit yezmer ad yeɛqel awal-a neɣ awal-adi, neɣ yezmer ad yefhem amek tebna kra n tefyirt (phrase) s tluksemburgit -akken ay yezmer Walmani n kra n tama "ad yefhem" tantala (dialecte) talmanit n kra n tama nniḍen- d acu kan, tikwal win yettmeslayen talmanit tikwal iweḥḥel-d d kra n wawalen akk d tefyirin ur nelli d tijirmaniyin yernu sseqdacen-tent di tluksemburgit, dɣa d anect-nni ay sen-yesseɛraqen ad fehmen tutlayt-a akken ilaq lḥal, ala kan ma lemden-tt si swadda.
[beddel] Acḥal ay tt-yettmeslayen
Di Luxembourg, tutlayt-a d nettat ay ttmeslayen qrib akk imezdaɣen n tmurt, dɣa tesɛa din azal n 290.000 n yemsiwlen (locuteurs). D acu kan, llan diɣ di Luxembourg wazal n 110.000 n yiberr'aniyen ay izedɣen yernu qeddcen di tmurt-a yernu yal ass keccmen-d wazal n 65.000 n yemdanen nniḍen si Fr'ansa akk d Biljik akken ad qedcen di Luxembourg yernu tuget meqqren deg-sen ur ttmeslayen taluksemburgit, ur tt-fehhmen, d acu kan, anabaḍ n Luxembourg yesselmad tutlayt-a ama i yimeqqranen ay izedɣen di tmurt-a neɣ i warraw n wigi asmi ara kecmen s aɣerbaz aɣelnaw. Di Fr'ansa, anda ay ttmeslayen taluksemburgit di tmiwa n Thionville akk d Diddenuewen, di Lorraine, xas ma yella ulac addun (recensement) ɣef wacḥal ay tt-yettmeslayen ad ilin wazal n 30 neɣ n 40.000 n yemdanen ay tt-yesseqdacen di tmiwa-ya. Ma di Biljik, anda ay ttmeslayen taluksemburgit di tama n Arlon neɣ Areler Land, ad ilin wazal n 25.000 n yemdanen ay tt-yessnen.
[beddel] Tagnit n tluksemburgit deg yisuḍaf (leqwanin)
Di Luxembourg, xas ma yella taluksemburgit tesɛa amkan n tutlayt taɣelnawt, anabaḍ n Luxembourg d tafr'ensist kan ay yesseqdac di tira n yisuḍaf (leqwanin), d acu kan, anect-a ur d as-yekkis ara i tluksemburgit ad tettuseqdac deg yinurar merr'a yerzan tadbelt (administration) akk d teɣdemt (justice), yernu iqeddacen ay iqeddcen deg yinurar-agi tewwi-d fell-asen merr'a ad issinen ad ɣren u ad arun u ad mmeslayen taluksemburgit. Ma di Biljik, yessebded-d Useqqamu n Tmetti Tafr'ensiswalt n Biljik (Conseil de la Communauté Francophone) yiwen n usaḍuf di 1990 i lmend n weḥraz akk d wesnerni n tutlayin tiẓiyanin (régionales), dɣa seg yimir-n ay d-sbedden Aseqqamu n Tutlayin Tiẓiyanin akken ad d-yelhu d wuguren merr'a yeqqnen ɣer tutlayin-a, yernu taluksemburgit d yiwet si tutlayin i yes d-yelha useqqamu-yagi. Ma di Fr'ansa, ulac akk d acu n uẓayer (statut) ay tesɛa tutlayt taluksemburgit.
[beddel] Asselmed-ines
Di Luxembourg, d taluksemburgit ay d tutlayt n usselmed deg yelmaten n yigerdan (jardins ḍenfants), ma deg uɣerbaz amenzu, xas ma yella aḥric meqqren seg uselmed yettili-d s talmanit, ttilint diɣ kra n tnegwa (matières) ay sselmanden s tluksemburgit. Di tesnawit (lycée), iḥebbes welmad n tluksemburgit yernu tutlayt-a tettuseqdac kan di kra n temsirin tisensanin (cours pratiques). Ma di tesdawit, taluksemburgit ur tettuselmad, ur tettuseqdac d tutlayt n usselmed, ala kan deg wannanen (stages) n wid ara yuɣalen d iselmaden deg yelmaten n yigerdan neɣ deg yiɣerbazen imenza neɣ diɣ wid yeqqaren ɣef tsekla taluksemburgit. Yuɣ lḥal, taluksemburgit sselmaden-tt diɣ i yimeqqranen, ama i yiqeddacen iberr'aniyen akk d i yiminigen neɣ i yiqeddacen iluskemburgiyen ay ixuṣṣen di tutlayt-a. Di tmurt n Biljik, tutlayt tamenṣabt n usselmed d tafr'ensist, d acu kan, aṭas seg wid yettmeslayen taluksemburgit di tmurt-a a yessuturen ad tekcem tutlayt-nsen s aɣerbaz, yernu deg yiwen n welma n yigerdan n tama-ya, atni a ttaɛraḍen yiwen n wahil (programme) n usselmed s tutlayt taluksemburgit. Aṭas n yimeqqranen ibiljikiyen ara yettnadin diɣ ad lemden taluksemburgit, ladɣa wid ara iqeddcen di Luxembourg, d acu kan, asselmed-nsen yettemlili-d uguren imi tikwal d iselmaden ay d-ilehhun yid-sen d wid ur neẓwir ara aṭas di tluksemburgit. Ma di Fr'ansa, tutlayt taluksemburgit qrib tɣab akk seg wahilen n usselmed n tmiwa i deg ay tt-ttmeslayen. Tutlayt-a sselmaden-tt kan deg yiwen n uɣerbaz alemmas yernu s tin kan n tarmit (expérimentalement), yernu imḍebbren n yiɣerbazen n tmiwa-ya fkan ugar n wazal i uselmed n talmanit. D acu kan, simmal ara ttnernin yimeqqranen ara ilemmden taluksemburgit ula di Fr'ansa, imi aṭas deg wigi d wid diɣ ay ixeddmen di Luxembourg (azal n 31.000 n yemdanen di 1997).
[beddel] Taluksemburgit deg yimediaten*
(*)médias
Di Luxembourg, tella yiwet n terga taɣelnawt, RTL Letzebuerg, tettmeslay ala kan s tluksemburgit, tesskan-d ahilen yemgerraden (ir'upur'ṭajen, tisgilin, isallen, atg.) yernu tesɛa tasɣent (ddur') s wazal-is deg wesnerni n tutlayt taluksemburgit ama di tmurt-a, ama berr'a i tlisa, imi ay nezmer ad naf tagra-yagi ula deg ugensa (satellite). Llant diɣ tregwa n rr'adyu ay yettmeslayen s kra ara yekk wass s tluksemburgit. Xas ma yella amur meqqren seg yeɣmisen s talmanit ay d-iteffeɣ yernu ulac iɣmisen n tluksemburgit ay d-iteffɣen yal ass neɣ yal ddur't, iɣmisen n tutlayt talmanit akk d tefr'ensist sseddayen-d imagraden s tluksemburgit. D acu kan, llant diɣ kra n tesɣunin ay d-iteffɣen ala kan s tluksemburgit yernu sya ɣer da ad d-yeffeɣ diɣ wedlis amaynut s tutlayt-a.
Taluksemburgit d tutlayt mecṭuḥen s waṭas ger n tutlayin ay s-d-yezzin, d acu kan, tessaweḍ ad d-tekkes amkan-is di tdamsa (économie) imi ass-a, aṭas n yiberr'aniyen ara tt-ilemmden, yernu attan a tneǧǧer' abrid-is cwiṭ, cwiṭ akken ula d nettat ad tuɣal d tutlayt n yedles, am tutlayin nniḍen.
[beddel] Tamselyut
- imedyazen Sɣur Omar MOUFFOK


text:
Inig nnig n lkanun
Neḥnu ɛareb...!
Par: DDK | 24-09-2012
Lezzayer, Place des Martyrs, 05 Yulyu 1962. Ulac anida ara tesserseḍ aḍar-ik. Le peuple, qeccuc, meccuc, di ssaḥet ccuhada. «Taḥya ljazayer ! Taḥya ljazayer… ! ».
D luluf n tlawin s uḥayek yekkerker di lqaɛa slewliwent, cetḥent sans retenue. Imir-nni, ur yegzizti ara ujelbab n Abassi Madani. Ula d Abassi Madani ur d-yennulfa ara imir.
« Ya ddin uqabac ! », i as-yenna Ḥmimi. Bezgen leḥnak-is seg yimeṭṭawen. Niqal ad iruḥ ad iẓer Ben Bella, GPRA, le FFS (imir-nni en gestation) akk d yirgazen-nni , maɛna yemsemyaf ad yetteki, en direct et en vrai, di la plus belle fête de l’histoire n Lezzayer. Izzayriyen, widak yuɣ uzaglu n Ffafa, ceṭḥen, slewliwen, ttrun, ttaḍsan… Wiyaḍ, les virus-nni, imjuhad n yimir-nni kan, lhand d ugaber n lfirmat d lbillat n kulun. Takemmuct n “les redresseurs’’ tettheyyi déjà les coups d’états militaires, scientifique et tactiques.
Inessef yiḍ. Iruḥ colonel Ḥmimi ad iẓer Ben Bella. Yaf-it-n ihedder di tilifun netta d Djamal Abd Nacer : « naɛem ya sidi, adjel, kama tara ya faxamatu el rais, oua houa kadalik… »
Akken kan yessers tilifun, iluɛa-t
H’mim :
- Azul mass Ben Bella !
- Ma had-ihi lluɣa ? Men ant-a ? Ayna ant-a ?
- Ana Ḥmimi ǧit min 2006, min qeryat Iɣil n Ulac bi mentiqet el qabayel.
- Naḥnu ɛarab, naḥnu ɛarab, naḥnu ɛareb… ! Ayna ant-a ?
- Impossible tcufni, ya sid raïs. Disons, ana ṣṣut n taɛ lezzayer li degdegtuha...
YeRfed Ben bella tilifun : « allo ! jibuli taleb. Lbiru rahu meskun » Yeɣra ayatu lkursi, yuɣal ɣer tilifun-nni.
Yeṭṭtef Ḥmimi aqerru-s,
ixemmem-as un deuxième coup, yaf axir lukan ad yernu ad yinig ɣer deffir, anda llan yergaz-nni d tlawin-nni : Hassiba, Ben Boulaid, Abbane, Boudiaf, Ferhat abbas, Didouche...
T.Ould amar
Tugna n Djamal Amriou


text:
Aḥmed Ǧennadi
Aḥmed Ǧenadi d yiwen ger imenzawiyen n tilizri izwawen. D amseḍru isura d tasgilin. Mmis n Bgayet isɛan 50 isegasen, d bab n ṣaṭ (7) n derya.
Iɣra tizrawt n umzenzi, u yesɛa agerdas di tusna usedhan 'Comptabilité' i d yebbwi di 1974, d ayen icban lbak n tura. Isyin iɣra azal n kuz isegasen di yiwen uɣerbaz n Lyon di Franṣa anda id yebwi agerdas n CED (Diplôme d'Expert Comptable). Anecta yella-d s wudem amneɣray imi di talit nni tawafɣa ar berra tella s ttesriḥ sɣur adadu n Lezzayer n imiren.
Di tuddert-is Aḥmed Ǧenadi ixdem aṭas n tasɣunin. Illa d asedhan, d amdebbar (aɣella) usedhan, d anemhal n tedrimt, d anemhal amatu n tkebanit deg weḥric n lebni neɣ usali alama d 1984. Seg usegwas aki yuɣal d alellam (Libéral), dima deg weḥric usali.
Seg usegas n 1980, iger idaren-is deg weḥric usliqqel (Audio-visuel). Imiren ila ixeddem s Kamira n 'Super 8' s wayes ixdem aṭas n tugniwin i yeffer d cfawat. Deg 2001, imi yella iteddu ar Franṣa imlal-d d yiwen uwaziw n tilizri yettwasnen Muḥand Tafarka deg unafag Aban Ramḍan n Bgayet. Yarḍit ar Rradyu n tmaziɣt n BRTV, i syin iɛedad di tilizri ines. Anecta ibeddel amecwar-is imi s tmusni ines deg usliqqel, akw d teqbaylit, ur iɛeṭel ara yuɣal ger iɛegalen n tilizri n BRTV ifazen ar assa. Seg ass-nni ara assa, i sewǧad yiwet n tasgilt yal amalas, umi isemma Tamurt-iw. Ar tagara n 2006, tasegilt aki tesɛa azal n 483 n tedwilin. Gar asent, ma nezmer ad nader tidiwinin i yexdem akw d uneɣlaf amezwaru iɛedan Aḥmed Uyaḥya deg wexxam udadu, d kra udmawen n umussu n Laɛrac, am Belɛid Abrika d Ali ɣerbi.
Deg 2006, i sufɣed yiwen ussaru ɣezifen s tutlayt tazwawt, umi isema Aɛziz aken yebɣu y-ili. Anecta yella-d s illalen ines d lemɛiwna n kra n tkubaniyin am CRISTOR n Burǧ Buɛririǧ, EPB n Bgayet, d SOVAC n Lezzayer tamanaɣt. Deg 2007, isufɣ-d assaru xezifen wayed isɛan mraw (10) iḥricen umi isema Ussan Nni. Ma d assaru ɣezifen wis krad atan deg ubrud u sufeɣ. Azwel-is Asirem.ɛ


text:
Takirgizit
Tutlayt takirgizit d nettat ay d tutlayt taɣelnawt n Kirgizistan, yernu ttmeslayen-tt wazal n 2 n yimelyunen n medden, Ikirgiziyen. Di tmura ay d-iqerben Kirgizistan llan diɣ waṭas n wid ay tt-yettmeslayen. Di lweqt i deg llan 150.000 n medden ay tt-yettmeslayen di Ccinwa, ladɣa di tama tafulmant (autonome) n Sinkiang-Uiɣur, llant diɣ waṭas n trebbaɛ timecṭaḥ n Yikirgiziyen ay tt-yettmeslayen deg wetram (lɣerb) n Mungulya, di Kazaxestan, di Taǧikistan akk d Uzbikistan. Nezmer diɣ ad naf kra di Afɣanistan, di ṭṭerk akk d Pakistan.
[beddel] Tawacult-is
Takirgizit d yiwet si tutlayin n twacult taṭerkit, dɣa tutlayin ay tt-icuban ṭṭuqqtent u nezmer ad d-nebder gar-asent taṭerkit, tazirit (n Azerbiǧan), tatatar't (n Tatarestan, di Rusya), tawigurt (ay ttmeslayen di Ccinwa), tuzbikit n Uzbikistan akk d waṭas n tiyaḍ, d acu kan, tutlayt i ɣer tettemcabi aṭas, d takazaxit ay ttmeslayen s umata di Kazaxestan. Tawacult n tutlayin tiṭerkiyin d tawacult meqqren i deg llant waṭas n tutlayin n Asya, yernu ttekkant deg-s ula d tutlayt tamungulit, u llan wid ay yesqeben ula d takurit akk d tjapunit ɣer twacut-a.
[beddel] Tintalyin-is
Takirgizit tesɛa snat n tentalyin timeqqranin, tin n ugafa (nord) akk d tin n wenẓul (sud). Takirgizit tizeɣt (standard) d tin ay d-yufraren si tentala n ugafa, yernu llan deg-s waṭas n wawalen ay d-yekkan si tmungulit akk d tkazaxit, di lweqt i deg tantala n wenẓul, ad naf deg-s aṭas n wawalen ay d-yekkan si tuzbikit akk d tutlayin tir'aniyin am tfarsit (perse) akk d ttaǧikit.
[beddel] Tasɣent (ddur') n tkirgizit di tmetti
Xas tesseqdec tutlayt takirgizit agemmay aɛr'ab i tallit ɣezzifen deg umezruy, maca alammi d tallit tasuvyatit ay yettwaxdem leqdic i lmend n ussizeɣ (standardisation) n tutlayt-agi akken ad tuɣal ad tettuseqdac, ɣer tama n trusit, deg uselḥu n lumur' timenṣabin n Tegduda Tasuvyatit n Kirgizistan. Ass-a, takirgizit lemmden-tt warrac alamma d aswir n tesnawit (lycée). Ma di tesdawit, asselmed yettili-d ama s trusit neɣ s tkirgizit, ɣef leḥsab n yinurar n tmusni. Di 1926, ala kan 5% seg yimezdaɣen n Kirgizistan ay yellan ssnen ad ɣren u ad arun di lweqt i deg 67% seg yimezdaɣen n tmurt d wid yettmeslayen takirgizit, ma di 1970, wwḍen wid yessnen ad ɣren ɣer 100%, di lweqt i deg wid yettmeslayen takirgizit neqsen-d ɣer 44% di tallit-nni. Anect-a yeḍra-d imi nnernan yemdanen n yegduden nniḍen ay d-yettasen ɣer Kirgizistan, dɣa nnig n Yirusiyen ay yebdan zeddɣen tamurt-a si lqern wis 19, asmi teɣli s dd! a w n leḥkem arusi, rnan usan-d aṭas n yemdanen nniḍen di tallit tasuvyatit, yernu merr'a igduden-agi d tarusit ay llan sseqdacen-tt wagar-asen. D acu kan, seg wasmi ay tewwi Kirgizistan azarug-is di 1991, ar ass-a, bdan ttanqasen Yirusiyen si Kirgizistan. Mbeɛd ma llan 22% seg yimezdaɣen n Kirgizistan d Irusiyen di 1990, wwḍen di 2001 ɣer 15%, maca tazrirt-nsen (influence) mazal teǧhed, yernu tutlayt-nsen d yiwet si tutlayin iǧehden akk di tmurt.
Uqbel ma teḍra-d Tegrawla Tarusit n 1917, tella tkirgizit ur tesɛi ula d yiwen n weɣmis. Ma di 1983, tuɣal tkirgizit tesɛa 61 n yeɣmisen akk d 16 n tesɣunin, am wakken ay d-ffɣen 513 n yedlisen s tkirgizit deg useggas-nni. Kirgizistan tesɛa diɣ tiregwa n rr'adyu akk d tilibizyu yettmeslayen s tkirgizit.
[beddel] Amezruy
Di lqern wis 8 ay d-tettwabder tkirgizit i tikkelt tamenzut deg umezruy, deg yiwet n tirawt (inscription) yuran s ṭṭerkit taqburt di Asya Talemmast. Di tallit-nni, llan lejdud n Yikirgiziyen ttidiren di tama taɛlayant n wasif n Yenisey, deg ugafa n Mungulya, d yiwet n tama ay d-yuzgan ass-a di Sibirya, yernu tira tiṭerkiyin tiqburin ay d-ufan deg wemkan-nni qqaren-d yimassanen d akken d nitni ay tent-yedǧan.
Asmi ay smeɣren Yimunguliyen amenkud-nsen (Empire) yernu kecmen ɣer waṭas n tmura ay rẓan neɣ rwin-tent, rewlen Yikirgiziyen s anẓul, ɣer tama n yidurar n Tien Shan, d tama i deg d-tuzga ass-a Kirgizistan. D acu kab, ula d tamurt-a ur temniɛɛ ara seg yegduden iṭerkiyen akk d Yimunguliyen ay tt-id-ikecmen acḥal d abrid yernu srewlen aḥric seg Yikirgiziyen ɣer Turkestan (Sinkiang ay teḥkem Ccinwa ass-a). Xas ma yella di tlemmast n lqern wis 18, tella Kirgizistan d aḥric itebɛen s yisem ɣer Ccinwa, maca tamurt-a tella tesɛa tilelli meqqren. Mbeɛd ma tesɛedda Kirgizistan tallit wezzilen s ddaw n leḥkem n yegduden iṭerkiyen n Asya Talemmast, teɣli ger n yifassen n Umenkud Arusi, d ayen ay yeddkan kra n yemsiwlen n tkirgizit ad rewlen ɣer Afɣanistan akk d yidurar n Pamir. Assebded n Tdukli Tasuvyatit yegla-d s ccwal meqqren imi ay refden Yikirgiziyen leslaḥ akken ad nnaɣen ɣef tlelli-nsen, d acu kan, iɣil ay sxedmen Yirusiyen mgal-nsen yessaweḍ aṭas n Yikirgiziyen ad rewlen ɣer Ccinwa. Di 1919, tuɣal Kirgizistan d aḥric si tegduda tanemlayt (socialiste) tasuvyatit n Turkman, sakin, di 1936, tuɣal d tagduda i yiman-is, d yiwet si xmesṭac-nni n tegdudyin n Tdukli Tasuvyatit. Deg wass n 31 ɣect n 1991, tuɣal Kirgizistan d tamurt timziregt, u tuɣal d tamaslaḍt (membre) di Tmetti n Yiwunak Imzirgen (Communauté des Etats Indépendants) ay d-yettusbedden mbeɛd ma teɣli Tdukli Tasuvyatit.
[beddel] Tamselyut
- Di mondeberbere.com Sɣur Omar MOUFFOK


text:
Par Islam Bessaci | 10 Septembre 2012 | 70 lecture(s)
Iḥiṭussen/ Wizgan
Tulya n yiwen usebdad n 19 n yimeYrasen
Ilmend n umuli wiss 50 Yef tmunent n tmurt n Lzzayer, u ilmend daYen n wass n wemjahed i tteweeggnen i wass n 20 Yuct anda i d-llant zeḍmat Yef ugafa n Qsenṭina aseggas n 1955, d tlalit n wegraw n Summam deg taddart n yefri uzellagen i lwilaya n Bgayet deg seggas n 1956, aṭas n leqdic-at i d-ittewheggan Yef demma deg 04 n tYemmar n tmurt n Lzzayer. DYa, taddart n Yiḥaṭussen n tYiwant n Wizgan, heggan-d yiwen n leqdic Yef demma u s wazal-is, anda id-tella tulya tunṣibt n yiwen usebdad n 19 imaYrasen n taddart-agi Iḥiṭussen i yeYlin deg wegni liser, ruḥen d asfel Yef tmurt n Lzzayer, annect-a yella-d ass n 29 Yuct 2012 yezrin, s leḥdur n deqs n yinebgawen n lḥerma i d-yussan di 04 n tYemmar yemgaraden n lwilaya n tizi-wezzu, akk d temnaḍin niḍen n tmurt n Lzzayer. DYa a yella nebder-d kra ger wid i d-yussan Yer tmesbanit-agi, a d-nnaf imḍebren n lwilaya n Tizi-Wezzu, Yef uqaru-nsen mass Maḥfuḍ Beleebbas aselway n wesqamu aYarfan n lwilaya n Tizi-Wezzu,Tawacult n yigrewliwen, ger-asen imḍebren n tudsa taYelnawt n tama n Tizi-Wezzu d temnaḍt n Wizgan, tidukliwin n waraw n imeYrasen, tidukliwin i qqedcen deg nurar yemgaraden, tisquma n tudrin, d yemḍebren n yeḥricen yemgaraden. Mebla ma nettu tirza n yiwen n wudem i yetwasnen deg wennar n wadal, wagi d aslaYmay Nurdin Saedi i yellan d mmi-s n taddart-agi Iḥiṭussen taYiwant n Wizgan. Ahil i ttewjarden d amarkanti, anda i d-tella tulya n usebdad n 19 imaYrasen n taddart n Yiḥiṭusen, syen tella-d tikci n warazen d ccieat usmekti i twaculin n 19 imaYrasen n taddart-agi, akken iffkan daYen igardasen usebYes i kra n wid i d-yussan Yer tmeYra-agi. Γer tagara, tekfa s yiwet n tmeYra meqren anda ccnan deqs icennayen, syen ffkan arazen d igardaen usebYes i yinelmaden n taddart Iḥiṭusen i d-yufraren deg kayaden yemgaraden ,Bak, Bem d 5eme. DYa leqdic ieedda deg tegnatin yelhan aṭas.
Islam Bessaci


text:
Par Samir At Buɛza | 10 Septembre 2012 | 77 lecture(s)
Bgayet : Habiba Djahnine di temzizelt i waraz n Prince Claus
Yezzi wawal ussan-a ɣef tikkin n Habiba Djahnine deg temzizelt i waraz n Prince Claus d-yettilin deg tmurt n Holande. Araz-a meqqren d asteɛref, d win yettaran tajmilt i yimeɣnasen i sebblen ugar tudert-nsen ilmend n umennuɣ ɣef yizerfan n umdan d umennuɣ adelsan. Ihi, mačči d awal kan, Habibba Djahnini, d yiwet n tmusnawt Tazzayrit, d tamyarut daɣen, tettwassen ugar deg umaḍal n usaru, ladɣa s usaru-nni “Lettre à ma soeur” s-yuɣalen d tajmilt i ultma-s Sabrina Djahnine yettwanɣan deg iseggasen-nni n 1990 s ufus n yirebraben. Habiba Djahnine tlul di Bgayet, tekker-d deg yiwet n twacult n yimeɣnasen, ass-a tettidir gar lɣerba d trmurt n Lezayer. Tameṭṭut-a daɣen d yiwet gar tlawin yugin ddel d kennu akken a d teǧǧ deg yizerfan n umdan s umata, amennuɣ adelsan akk d umennuɣ ɣef yizerfan n tlawin, anda ma tella. S wakka ihi, Habiba Djahnine, tufrar-d gar 10 ara ikecmen deg temzizelt n taggara ilmend n waraz-a Prince Claus n tmurt n Holande. Asirem n yal Azzayri, nebla ccek, d akken ad nẓer Habiba Djahnine tuɣal-d s waraz-a Prince Claus, imi tuklal-it s waṭas ma nemmuqel ar wayen tedda deg umecwar-ines n tmeṭṭut tameɣnast.
Samir At Buɛza


text:
Illa yiwen isem-is Dda Salem, deg iseggasen n settin, d ameɣnas ameqqran imi d akken iqeddec s nnig wiyiḍ. Yeqdec, yelḥa, yuzzel, yaɛteb tarwiḥt-is armi dayen kan iwakken tamazight ak d imawlan-is ad ifak fell-asen lhemm i d-yesseɣli uḍabu n waɛraben-awal seg asmi i teffeɣ Fransa i 62. Deg talit n Bumedyen, iqvailyen d imaziɣen sumata ddren ak d lbaṭel d ddel n tutlayt deg iseggasen n 60/70. Dinna in faq belli nettwakellex am akken neqqar yagi deg umedya s tutlayt nneɣ :“srewteɣ ɛabban wiyaḍ !”. Aɛraven-awal yellan zik ṭṭaqa ddan d stiɛmaṛ afransis, asmi is-qqaren :“d acu i yeblan iqbayeliyen ak d irumyen ?” Iqvayliyen lhan ad ssufɣen aberrani, nutni ttheggin-d iman-nsen ak d icerqiyen akken ad rren azaglu nniḍen, win n stiɛmar n tutlayt taɛrabt fi srekben ddin n tneslemt.
Asmi tefra, ẓedmen-d fell-aɣ s ufus n Fransa ak d Maṣer; ṭṭfen aḍabu u bdan lla d-ttruẓen deg tjaddit d ttutlayt n tmurt. Ihi, ikker-d Si lḥucin ad “ikkes lbaṭṭel” af Iqvayliyen, maca netta ilha-d d wayen nniḍen, ayen it-yaɛnan gar-as ak d Ben Bella.
Muḥend Aɛrav ababat n Wegraw Imaziɣen, yedda deg uḥemmal n tkellax n ukabar F.F.S i d-yexleq Si lḥucin. Asmi yexser ukabar n Si lḥucin, acku isendemm-it Bussuf*, inna-yas :“kecc d agrawal* meqqeren, mačči d amalway aɣelnaw n yiwet n tama kan tmurt”. Si Lḥucin din yumen-it, imaren tanekra tefreq, tenegzi “, imi ur yella ara d mmazeɣ, iqbel yumen axeddaɛ n Bussuf. Dinna is-yugi ad yekcem i Krim Velqcem ar ukabar n F.F.S, dayen id sebba armi iqvayliyen bḍan af sin iḥricen, netta yuɣ lḥal d ayen ittnadin icenga akken ad aɣ-rren ddawa n stiɛamer”uqendur". Segmiren, yexser F.F.S, u Muḥend Aɛrav izger-d ar Fransa anida i d-islul netta ak d wiyaḍ (Tawes Amruc, Ḥanuz, Reḥmani, atg...) Agraw Imaziɣen-agi ɣef ara d-yemmeslay Salem At Sliman (at idekkeṛ Yillu s lxir isseɣzef-as tudert). D wagi i d amsawal* n weɣmis Iẓuran ak d umeɣnas n Wegraw Imaziɣen. Hatay d acu i d-yenna:
Iẓuran: Amek i tkecmeḍ ar Wegraw Imaziɣen ?
Salem: - Di 1962, ruḥeɣ ad xedmeɣ di Fransa. Xedmeɣ deg lebni. 1967, walaɣ yiwen unazal* yelseq deg lḥiḍ n llemri n yiwet n lqahwa n Uqvayli, mi i d-uɣaleɣ deg ssuq n wass n ssebt. Anazal agi d win n wegraw Imaziɣen, yessawal i tmeɣra ara d-iḍrun deg ussan n umalas*. Nniɣ i yiman-iw : “Ahya a siɛqa ! Taluft agi taɛna-yi, yak ula d nekk d amaziɣ !”. Akka i d-fiɣ iman-iw deg uxxam n imaziɣen id yusan di 05 rue d’Uzes di Lpari 2em, d ass n lḥed.
Iẓuran: Ma tesliḍ af Ugraw Imaziɣen qbel anazal-agi?|
Salem: Mdah, ur sliɣ ara deg dunnit-iw qbel akkin-a ! Mi wwḍeɣ ar din ur ssineɣ yiwen, ula d Bessaoud Muḥend Aɛrav. Xilla n imanagen ttasen-d ar dinna, wa ikeččem wa itteffeɣ.
Iẓuran: Amek ittwaxdem leqdic nwen dinna deg Ugraw Imaziɣen, tella tegmatt, illa iswaɣ* ?
Salem: Aṭṭas n terziwin, lɣaci iga ttaburgna n iweḍfen. Γur-neɣ tamacint n tira ak d la ronéo njebbed yis les tractes ak d iɣmisen. Iswaɣ* igerrez xas akken yeggwet unekcum d tufɣa. Muḥend Aɛrav, yennulfa-d d amanaw*, ittak-aɣ-d, isɣaray-aɣ amezruy n Imaziɣen, si Nat Muḥend* ar Ibn Tacfin terreḍ akk-in ar Kahina d Qusila. Segimiren i nessen Ibn Khaldun d Charles André Julien akk meṛṛa imeqranen yettwasnen deg umezruy; Qbel werǧin nesla i wanecta. Muḥend Aɛrav yesɣaray-aɣ s tira n tifinaɣ akken ad yemmel i yemdanen belli lejdud nneɣ ɣur-sen tira acḥal n lleqrun uya. Acku ṭṭaqa seg wid i d-yettasen, ɛudden tameslayt-nsen ur tettaru ara. Agraw Imaziɣen yesfaq-d aṭṭas n yemdanen af tjaddit-nsen, ma yella ukin-d ass-agi. S Wegraw Imaziɣen i si tettwassen taluft nneɣ deg dunnit, si Niger ar Lčad terreḍ ar Lmali d Tunes. Llan ula d Ilibyanen d Itunisyen i d-yettasen ula d nutni. Muqlet kan d acu yettwaxedmen ass-a di Lmerruk. Agraw Imaziɣen yuɣal d amkan anida ula d icumuren ttɣman din kra yekka wass.
Amawal
Amalway: leader
Aɣelnaw: national
Tenegzi: échouée
Mmazeɣ: berbériste
Amsawal : interview
Unazal: affiche
Umalas: semaines
Iswaɣ: ambiance
Amanaw: conférencier
Nat Muḥend: les Almoḥads


text:
Agmuḍ alemmas
Agmuḍ alemmas (s taɛrabt : الشرق الأوسط, s taɛebrit : המזרח התיכון, s tagnizit : Middle-east, s tafransist: Proche-Orient) d tamnatt deg wenẓul-ataram (sud-ouest) n asya akk d ugafa-agmuḍan (nord-est) n tefriqt.
D tamnatt agi, s umata, tesɛa timura-yagi Beḥreyn, Maṣer, Tturk, Iran, Ɛiraq, Israyil, Urdun, Kuweyt, Lubnan, Ɛumman, Qaṭer, Tasaɛudit taɛrabt, Surya, Tidukla n imarat aɛraben, Yamen akk d Falasṭin.
Dacu, tikwal awal n Agmuḍ alemmas yettusedac i wakken ad meslayen ɣef tafriqt ugafa.


text:
Nesseqdac d akken ad neseeggen belli tigawt tella ttama n win ittmeslayen,
Amedya: yusa-d YurneY.
Nesseqdac nakken ad neseeggen belli tigawt tella ttama n win iwumi nettmeslay,
Amedya: yusa-nYurwen.
dd n ttazgan-d deffir n wemyag u tteqqnent Yyres s ujerriḍ (azrig),
Amedya: awi-d, awi-n.
Maena llan imukan anda tettezwar tzelYa i wemyag, zdat n tzelYa n
yimal adneY ara neY mara,
Amedya: asen d-yawi
ara d-yawi
mara d-yaweḍ
zdat umasaY i
Amedya: win id iwwi, tin i n-iruḥen, deg lḥif i d-itban wergaz.
Tamawt (Remarque):
1) Mayella ihder-d wewsil n wemyag tazelYa n tnila tettegray u ad teqqen s ujerriḍ Yer wewsil nni.
Amedya: awi t-in, awi yasen t-id.
2) dd nzemrent almend n kra yewsilen ad beddelent talYa u ad qqlent in, id.
Amedya:
3) Mara temlal tzelYa n yimal akk ttid n tzelYa n tnila ttmiblaeent.
Amedya:
4) TazelYa n tnila d mačči ala tanila n tigawt i temmal,
Amedya:
5) TazelYa n tnila n nettaf-itt deg buhan iferdisen n tjerrumt, yakan deg imeskanen d imerna.
Amedya:
Maena, deg imedyaten agi dayen tekcem tzelYa n tnila deg talYa n wawal u tettwaḥsab d yiwet seg tergalin-is, daymi i tt nettaru srid Yers.


text:
Essaid At Maamar
Essaid At Maamar d yiwen umedyaz atrar, d amyaru azwaw i yettidiren di tmurt n Lalman. Yedder u yeqqim d azwaw n tidett.
Tamedyazt ines tgerrez aṭas, u nettaf deg isefra ines yakw ayen yaɛnan tazwawt; yewwi-d af ṭaqa n isental, ger wid yecqan tazwawt. Essaid At Maamar iseqdac tamedyazt-is s uzawan i wakken ad yejbed tamezzuɣt n win a s-id-iḥessen, ur llan ara aṭas i zemren ad xedmen akken. Taẓuri ines meqqret ama di tazwawt iquren i yettmeslay, ama deg umgarad n isental ɣef i d-ittawi deg isefra ines, ama d Tayri, Tawacult, Imdukal, Ineɣmasen d inaẓuren izwawen imucaɛen am Muḥend Arab Besaɛud, Lunis At Mengellat, Lwennas Meɛṭub, Ɛli At Ferḥat (Ideflawen)... atg. Aseḥrireb af tutlay tamaziɣt d tazwawt, i nettaf nezeh di tmedyazt-is.
Essaid At Maamar issufɣ-ed yiwen uḍebsi usid s w-azal-is, isem-yas : I kečč a Lunnas. D tajjmilt i ucennay Lwennas Meɛṭub.
Daɣen Essaid At Maamar yettsuqul-ed si tutlayin tiwerdanin(tiberraniyin), ladɣa seg talmanit, imi yettidir di tmurt n Lalman. ɣef umedya, llant kra n tmucuha yettwasnen di tmurt aki, i yuran watmaten Grimm. Yerra-tent-id ar tutlayt tazwawt, admega d Hänsel akw d Gretel, iwimi yefka ismawen izwawen: Ḥmiṭuc d Duduc, ak d Aschenputtel neɣ Cendrillon, iwimi isemma : M-iYiYden. Essaid At Maamar, ula d netta yettaru timucuha s tazwawt. Ger tid i yettwasnen d Tiɣimit deg tiɣilt n wedrar. Essaid At Maamar yettaru aṭas imagraden, isefra, akw d idrisen deg ismal uzeṭa n Internet, ladɣa deg asmel n tasekla : imyura.net. Atnan izwal n kra n tmucuha, tijmilin, idrisen akw d isefra n Essaid At Maamar :
- Si yiwen ɣer mraw
- Amulli ameggaz
- I kečč a dda Muḥ
- M-iɣiɣden
- Ḥmiṭuc d Duduc deg teẓgi n ṭlam
- In-asen daɣen ayagi
- Tawenza yurǧan talalit
- I kečč ay Azwaw
- Ciao Bello Tiselgin
- Tiɣimit deg tiɣilt n wedrar


text:
En réponse à :
7 août, par Hand
Iẓuran :- Leɣliq n wegraw imaziɣen yusa-d segmi ḥersen kra n imɛallmen n leqhawi akken ad xellesen mgal Vesɛud Muḥend aɛraY, illa wacu ara d-iniḍ af aya ?
Sliman:- Ilaq ad-yini bnadem ar leǧwayeh n 1977 Muḥend Aɛrav ixdem kra n wagulen*. Aṭṭas n medden it-id-ittnaɣen, id-yekkaten deg-s, akka am Akli Yeḥyaten, dɣa yerra tiyita ula d netta. Iceyyaɛ-asen ilmeẓyen erẓan-asen leqhawi. Imɛallmen-agi n leqhawi d icenga id-ibanen ɛinani mačči s tufra; cetkan fell-as. Segimir sɛan-t-id d ccɣel timsulṭa n Fransa (...)


text:
Anfafad asenselkim d ahil. Ahil-a, yezmer ad t-id-yaru umessihel. S tiddi n wenfafad-a, tettbeddil tikli tamagnut n uselkim, neƔ xeṛṛben isalan yellan deg-s.
Amek ineṭṭeḍ unfafad? Anfafad ineṭṭeḍ-d seg berra i uselkim (aḍebsi, azeṭṭa), reffden-t wahilen yettwalḥayen, ahilen iqebblen aseƔzef .com, .exe neƔ .bat.
Anda ara naf anfafad? Di tsenselkimt, ifuyla bḍan Ɣef sin yeḥricen: a/ ifuyla n yisefka, amedya yeḍrisen. b/ ifuyla iteddun (fichiers qui s'executent), iqebblen aseƔzef .com, .exe, .bat. Anfafad ineṭṭeḍ ifuyla iteddun; akken tiddin-nnsen, tgellu-d s tiddin n unfafad yellan deg-sen. Anfafad yezmer ad yeẓẓu deg ugzem usenker (secteur d'amorçage) n uḍebsi aquran (disque dur) neƔ yiḍebsiyen ilwayanen (disques souples, disquettes); akken ma yecɛel uselkim anfafad ad d-yaki. Ifuyla n yisefka ur d-ttawin ara infafaden, maca infafaden zemren ad sdermen isalan yella deg-sen.
...ugar


text:
At Yanni
At Yanni d isem n yiwet n tewsit (lɛerc) yettwassnen deg Tmurt n Leqbayel. Yella daɣen d isem n yiwet n temdint d tamezyant tuzga-d deg yidurar n ǧerǧer, deg twilayt n Tizi Wezzu.
Isem n "At Yanni" anamek-is "arraw n Yanni". "Yanni" d isem n ujaddiw ay seg d-ṣubben yimezwura yefkan isem-nsen i tewsit-a (lɛerc). Isem-agi, ɣef leḥsab n Mohand Akli Haddadou, yekka-d seg wemyag "ani", anamek-is "muqel" neɣ "wali". Amyag-a n tmaziɣt taqdimt mazal la yettuseqdac deg tmaheɣt n Uhaggar. Seqdacent daɣend id kra n tmiwa n tmurt leqbayel am Iwaḍiyen. Amedya : ad yili yiwen ur yeẓri ara sani iruḥ walbaɛḍ, m' ara s-inin. Ad yini : ah, ttaniɣ anida yerra! meḥsub lliɣ ttnadiɣ, neɣ seqsayeɣ iman-iw anida yedda.
Deg lɛerc n'At Weɣlis daɣen sseqdacen awal agi n "ani", ittani y as aqerru is ma llant tilkin, anamek is ittnadi deg weqerru is ma llant telkin. annay = anadi n telkin (puces) deg temnaṭṭ aki.
Seg-s ay d-yessuddem Dda Lmulud awal annay ("observation") akk d amanay ("observateur").
"Ani" yella diɣ deg teqbaylit u yesɛa anamek nniḍen deg tmaheɣt d tmaziɣt taqburt. Deg teqbaylit, "ani" anamek-is "nadi-d sumata , neɣ nadi ɣef telkin yellan deg ucebbub n walbaɛḍ". Zik, llan yigerdan ay yesɛan tilkin deg ucebbub-nsen, dɣa tettani-yasen yemma-tsen, tettnadi ɣef telkin sɛan deg ucebbub-nsen u tneqq-itent. Daɣen, deg tmaheɣt akk d tmaziɣt taqburt, ani anamek-is "ali ɣef uɣersiw, rkeb ɣef uɣersiw", seg wemyag-a ay d-yekka wawal amnay (anamek-is "win yettanin, win irekkben ɣef uɣersiw, ɣef wegmar-aɛewdiw"). Amyag a yettwasen ɣer icelḥiyen i seqdacen sni meḥsub rkeb aaudiw neɣ amerkub s umata. Da a nger tamawt dakken ula di teqbaylit amyag-a mazal it yedder. Amedya: sni tisegnit, meḥsub sɛeddid lxiḍ di tsegnit, serkeb lxiḍ. Sya ar da at tafeḍ daɣen tamɣart tesna asaɣur.
[beddel] Idlisen
- H. Genevois, At-Yanni. Les Beni-Yenni. Eléments historiques et folkloriques pour servir à l'étude d'un secteur de Kabylie, Fichier de Documentation berbère, , s.d., 83 isebtar.


text:
Tamrikt
Tamrikt neɣ Marikan neɣ Amirika d amenẓaw deg idis umalu n umaḍal. Tebḍa ɣef sin yeḥricen, Marikan n Ugafa id Marikan n Wanẓul.
[beddel] Aẓar n wawal
Awal Marikan yekka-d si Amerigo Vespucci. Isem-agi urant i tikkelt tamezwarut di 25 Yebrir 1507 deg yiwet n tkarḍa tarakalant . Yessufɣ-itt-id yiwen uressam n tkarḍiwin, Almani Martin Waldseemüller deg Saint-Dié-des-Vosges, isemma amenẓaw amaynut America ilmend n Amerigo Vespucci, imsilel aṭelyani.
[beddel] Tarakalt
Marikan n Ugafa: Kanada, USA, Groenland (Danimark), Miksiku, Gwatimala, Salvador, Handuras, Kusta Rika, Panama, Kuba, Bermuda (Lingliz), Jamaika, Haiti, Republik n Dominik, Puerto Riko, Gwadilup,Martinik, Saint-Pierre d Mikelon (Fransa), Tigzirin i India.
Marikan n Wanẓul: Kolombi, Vinizwela, Brazil, Tarǧentint, Cili, Baragway, Piru, Ikwador, Bolivia, Galapagos (Ekuator), Tigzirin n Falkland (BTabritanit Tamokrant), Tagwiwant, Surinam, Tagwinant Tafransist (Fransa), Bilize.
[beddel] Amezruy


text:
En réponse à :
15 août, par Hand
Ass-a, Lmulud mi id-ikker, ibna ad ibeddel amekkan anda ara d-isew lqahwa-s: di Lqahwa n Dda Aɛmer, id-yusan deg ubrid ansi i yttek yal ass. Yettwali-tt kan mara i yɛaddi ar lxedma-s. Illa ikeččem dayem ar yiwet n ttberna* n urumi, maca werǧin i yxemmem ad ikcem ar tin n uqbayli. Alukan d lebɣi, aqvayli ad yefk frank-is i weqbayli am netta akka i gan igduden yedduklen gar-asen. Ihi, assagi aɛni d acu n yizi it-yeqsen armi id-yenddekwal akkagi ? Kra n lmitrat kan i yferqen lqhwa n ufransis ak ttin (...)


text:
Par Yeḥya Yanes | 10 Septembre 2012 | 144 lecture(s)
Tamsirt s umrar
Illa yiwen n urgaz yaeya ittweṣṣi mmi-s Yef uḍegger n yidrimen, maca mmi-s nni ur ismeḥsis ara, asmi id-iḥder baba-s ad immet inna-yas: A mmi atan usenduq-agi iččur d idrimen, asmi ara ten-tekfuḍ, (iwehha-yas Yer yiwen n umrar ieelleq di tzeqqa) inna-yas:-Ṛuḥ eelleq din iman-ik. Ieedda zzman immut baba-s, netta yuYal Yef isurdiyen-nni menwala ikellex-as, medden akk d leḥbab-is, tewweḍ-d teswaet deg ikfa usenduq-nni, iruḥ Yer leḥbab-is ur yufi yiwen, iqqim-d weḥd-s, ula d lxudma ulac win ara t-isxedmen acku ur iwulef ara laetab. YuYal issen d acu i d ddunit, imekta-d amrar-nni i s-imla baba-s, iruḥ ad ieelleq iman-is, iYli-d, teYli-d deffir-s tyemmust n lwiz iffer-itt baba-s, dinna i ifhem tamsirt.
Yeḥya Yanes


text:
Par Samir At Buɛza | 10 Septembre 2012 | 104 lecture(s)
Talalin n yiwen n ugraw n yimezdaɣ mgal times deg teẓgi
Ussan-a yezrin, Ilul-d yiwen n ugraw n yimezdaɣ mgal tmes deg teẓgiwin, deg temnaḍt n Ukbu, aya yella-d send mi yerɣan w azal n 7000 ha deg lwilaya-a n Bgayet. Agraw-a yebɣa d win ara yessiwḍen tiɣri d usḥisef ɣef twaɣit-a i iɛerran i teẓgiwin n Bgayet seg tizzegzewt d ccbaḥa-ines., rnu ɣur-s tisegra i twennaṭ d yimɣan. Aṭas, gar imezdaɣ menwala, inelmden n tesdawit, iɛeggalen n tdukkliwin d yimeɣnasen-nniḍen; begsen akken ad seknen lɣiḍ-nsen i yimḍebren d ddula s umata. Agraw-a yessawel i wakken ad d-fɣen yimezdaɣ, ilmend n yiwet n tikli n usḥisef, deg temdint n Ukbu ass n lexmis 13 ctember ɣef 10h30, seg tesnawit n Ḥafsa ar tmekkant n Yimeɣrasen n temdint-a n Ukbu. Imezdaɣ d wid yettezmen ddula d akken ur d-tefki ara udem akken ilaq i wakken, xersum, ad yeslek wayen d-yeggran seg teẓgi, imi ulac ar ass-a ttawilat atraren i useḥbiber ɣef teẓgi d ttawilat i usnusu n tmes s lemɣawla.Akken daɣ yuran deg yiwen n wulɣu d akken “…llan yemdanen d irebraben n twnnaṭ…imi ttrajun tallit-a n ssmayem i wakken ad s-fken taxlalt, ayen ara sen-yessafessen abrid akken ad afen ugar n liseɛ i wakken ad ssidren iɣersiwen-nsen.” Tawennaṭ, ad ttan tettmettat cwit cwit kan, ma tkemmel akka.Ihi, taluft-a d tamsalt n yimezdaɣ akken ma llan anda ma llan,i wakken ahat agama ad d-yernu kra i tisuta d-iteddun, ma ulac, d amdan n tura yefkan afus, dɣa, yewwet-it wugu
Samir At Buɛza


text: Kabyle(i) 1 Nekk Semɛun Buṭrus, d aqeddac, d amceggeɛ n Ɛisa Lmasiḥ, i wid akk yesɛan liman am nukni, s lḥeqq n Sidi Ṛebbi Illu-nneɣ akk-d umsellek nneɣ Ɛisa Lmasiḥ. 2 Ṛṛeḥma ț-țalwit a wen-d tețțunefkent s tugeț, s tmusni n Sidi Ṛebbi akk-d Ssid-nneɣ Ɛisa. 3 Tazmert n Sidi Ṛebbi tefka yaɣ-ed ayen akk ilaqen i tudert d ṭṭaɛa; yis i ɣ-d-isbeggen win akken i ɣ-ixtaṛen s ṛṛeḥma-s ț-țmanegt-is. 4 Yis-sent daɣen i ɣ-d-tețțunefkent lemɛahdat yesɛan azal d ameqqran, iwakken s tmanegt-agi-ines akk-d ṛṛeḥma-s, aț-țekkim di lecɣal n Sidi Ṛebbi, aț-țbeɛdem ɣef ṭṭmeɛ ițțawin ɣer lefsad n ddunit. 5 Ɣef ayagi, ǧehdet, ẓewṛet iwakken aț-țernum i liman-nwen tikli yeṣfan, i tikli yeṣfan tamusni; 6 i tmusni rnut ḥekmet deg yiman nwen, ṣebṛet, i ṣṣbeṛ rnut ṭṭaɛa, 7 i ṭṭaɛa tagmaț, i tegmaț leḥmala. 8 Ma yella wannect-agi deg-wen s tugeț, ur tețțilim ara d imeɛdazen, yerna ur tețɣimim ara mbla tamusni n Ssid-nneɣ Ɛisa Lmasiḥ. 9 Ma d win ixuṣṣen deg wannect-agi, am uderɣal isferfuden, ur ițwali ara, ițțu akk ddnubat-is iɛeddan i s-isemmeḥ Sidi Ṛebbi. 10 Ay atmaten, ẓewṛet, sǧehdet iman-nwen deg wannect-agi imi d Sidi Ṛebbi i wen-d-issawlen, d nețța i kkun-ixtaṛen. Ma txedmem ayagi, ur tɣellim ara. 11 S wakka daɣen ara wen-teldi tewwurt iwakken aț-țkecmem ɣer tgeldit ițdumun n Ssid-nneɣ Ɛisa Lmasiḥ, amsellek-nneɣ. 12 A wen-d-țɛawadeɣ dayem annect-agi meṛṛa ɣas akken tesnem tideț-agi yerna teṭṭfem deg-s. 13 Skud mazal-iyi ddreɣ, ilaq-iyi a kkun-nhuɣ iwakken ur tɣeflem ara. 14 Axaṭer ẓriɣ belli qṛib ad ṛuḥeɣ si ddunit-agi, am akken i yi-d-ixebbeṛ Ssid-nneɣ Ɛisa Lmasiḥ; 15 daymi i xeddmeɣ ayen iwumi zemreɣ iwakken ɣas mmuteɣ, a d-temmektim ayen akk i wen slemdeɣ. 16 Mačči ț-țimucuha i wen-d newwi mi i wen-d-neḥka ɣef tezmert n Ssid-nneɣ Ɛisa Lmasiḥ ț-țuɣalin-is, meɛna s wallen-nneɣ i nwala tamanegt-is. 17 Nella yid-es asm' akken i s-d isbeggen Baba Ṛebbi ccan ț-țezmert, asm' akken i d-inṭeq Bab n tmanegt s imeslayen-agi : Wagi d Mmi eɛzizen deg-s i gella lfeṛḥ-iw. 18 Sṣut-agi i d-ikkan seg igenni, nesla-yas s yiman-nneɣ mi nella yid-es deg udrar iqedsen, 19 yerna numen s wayen i ɣ-d xebbṛen lenbiya di tira iqedsen belli ț-țideț; nenha-kkun aț-țerrem ddehn nwen ɣuṛ-sent, axaṭer ț-țaftilt iceɛlen di ṭṭlam alamma yuli wass, alamma ifeǧǧeǧ yitri n ṣṣbeḥ deg ulawen nwen. 20 Uqbel kullec, ẓret belli imeslayen akk i d-nnan lenbiya, yuran di tektabt iqedsen, ur d-kkin ara s ɣuṛ-sen; 21 axaṭeṛ ulac ayen i d-xebbṛen s tmusni-nsen nutni, meɛna s tezmert n Ṛṛuḥ iqedsen i d-nnan imeslayen i d-ikkan s ɣuṛ Sidi Ṛebbi.


text:
Illa niqal zik win ikkeren ar wayeḍ as yini, ma yettalas-as-tt neɣ ikreh-it: “ay uday neɣ a yiwen n wuday ha !”. Winna nniḍen ad yerfu fell-as, imaren kan ayen id-yusan ddaw n ufus-is at-id-iddem akken ad t-id-iwwet yis, amma ttafrut, atg. Ma yiwen yettsusum kan ma irgem-it walebɛaḍ neɣ ur yerra yara tiyita qqaren as: “yewwi tudayt”. Awal agi ibɣa ad d-yini: d amdan yettsusumen zzat n lbaṭṭel, i isebberen ur nettarra ara tiyita; ittɣummu kullec daxel n wul-is. Ma yettawi yiwen tudayt, akken ara tesḥillefeḍ ula s ufus-ik ad ttkezeḍ aqerruy ik netta imaren ma rrif-k i yella ad issebrek ixef-is ddawa n ifassen-is, ad yeknu amzun ad tewteḍ.
Zik uday mara iruḥ ad iẓal i tmezgida-nsen ad yekkes tacacit af uqerruy is akken a tt-yawi deg ufus-is. Mi yewweḍ ar tewwurt n tmezgida, ad tt-id-yekkes u ad tt-issers suffella n ixef-is umbɛed ad ikcem ad iẓal.
Asmi i tekker lgirra taneggarut n Walman, teɣli-d fell-asen rrehba n dunnit. Acuɣer? Acku iweḥḥa-asen-d Yillu Hitler ibɣa aten issenger seg iẓuran s tmettant taqesḥant n ukuffir s lgaz “ziklon B”, umbaɛd aten isserɣ di lfuṛ. Ay sɛeddan d way sɛeddan msakit, mačči ɣaḍen yiwen aten-iḥudd. Sebren i lbaṭṭel d ttmuḥeqran kra n wanda ddan di yal tamnaḍt n txelqit.
Dagi di Fransa, tamurt n “izerfan n umdan”, illa marican Petain d uḍabu n Γichy, yal uday ḥettemen fell-as ad isbeggen iman-is d uday i yella. Dɣa ḥettemen-ten ad xiḍen itri n Dawed d awraɣ af tama tayeffust zzat ddaw n tayett.
Yal aɛeggal ad yefk tansa anida yezdeɣ akken mara d-sseqsin ar ɣur-s ilaq-as ad t-id-afen din. Mara d-erzun fell-asen aten-awin argaz tameṭṭut, amɣar tamɣart, aqrur taqrurt. Sedduyen-ten deg ifaguten n tmacinin wid deg ttawin lmal ar ubbaṭwar. Syenna d aYbrid ar Auchwitz. Teḍra yidsen am akraren nni n wass n laɛid; aten-zzuɣuren ar temttant anida ulac tarewla, ulac win ara yemḥiḥden. Wammag alukan meqqar ad refden ula ttaqabact, tajenwitt neɣ uzzal sumata akken ad nɣen meqqar wid i tt-id-yeddan fell-asen, nehheren-ten ar wanida ur d-ttuɣalen ara. Dayen ur iqebbel laɛqel deg dunnit ! Wamma teḥsiḍ a bnadem ar lmut it-tettedduḍ, glu ad yeg Ṛebbi s yiwen neɣ sin inaziyen (nazi), maca lukan akken, i xeddmen, tili ttugadent-ten yexsimen-nsen, ur s-neqqaren ara udayen. Awal n yissem-nsen inna-d: tugdi, leknu, lxuf, aggway n ddel, tugdi zzat n lmut, aberru n uqerruy zzat wid ur nga ara d udayen. Mi tɛedda lgirra n walman, kkren-d nnejmaɛen-d kra n wanida llan (widak id-yeqqimen), ddmen bezren-d tadrimt, uɣen-d aɣerrabu (ssfina) d aqdim isem-is “l’Exodus”, ṭṭfen abrid ar Falastin.
- Inna-k yiwen wuday ssneɣ-t di 1982 nni dagi di tmanɣt n Fransa:
“zik uday as-tefkeḍ abeqqa ur k-d-ittara-ara, tura ma tefkiḍ-as abeqqa ak-yefk sin !”
Akka i bɣiɣ ad ilin Imaziɣen zzat n waɛraben-inselmen.


text:
Talitwanit
Talitwanit ttmeslayen-tt ass-a 3 n yimelyunen n medden di Litwanya (98 % seg yimezdaɣen n Tegduda Talitwanit), ma nerna-yas-d i wemḍan-agi anect yettmeslayen talitwanit berr'a i Litwanya, ad d-naf d akken 3,5 n yimelyunen n yemdanen ara yettmeslayen talitwanit deg wemḍal. Si ger n 800.000 n Yilitwaniyen ay yettidiren di lberr'ani, aḥric ameqqran deg-sen yettidir deg Yiwunak Yedduklen (650.000), maca diɣ nezmer ad naf aṭas n Yilitwaniyen di Pulunya (anda 70.000 n yemdanen ay yettmeslayen talitwanit), di Brizil (40.000), di Ter'jentint (35.000), di Kanada (14.725), di Briṭanya Tameqqrant (12.000), akk d Uruguay (10.000) (Grimes 1992). D acu kan, akken d-iger tamawt Zinkuvicius deg wedlis-is, maci Ilitwaniyen merr'a ay izedɣen di lberr'ani ssnen tutlayt-nsen.
Deg wennar n tesnilsit (linguistique), qqaren-d d akken d talitwanit i deg ay d-qqimen waṭas akk n yedrizen (traces) si tutlayt tahendur'ufit (indo-européen) taqdimt, tin i seg d-yeffeɣ umur meqqren si tutlayin n Tur'uft n wass-a. Qqiment-d di tlitwanit aṭas n tɣawsiwin n tjerr'umt taqburt ay sr'uḥent tutlayin tihendur'ifiyin nniḍen. D acu kan, am tutlayin merr'a n twacult tahendur'ufit, ula d talitwanit tbeddel akk d lweqt. Talɣa (forme) taqburt akk n tlitwanit yettwassnen, qqaren-as "talitwanit taqburt", yiwen ur a tt-yettmeslay ass-a.
[beddel] Tawacult-is
Talitwanit tekcem di twacult tameqqrant n tutlayin tihendur'ufiyin (indo-européenne), am tefr'ensist, taneglizit akk d weḥric meqqren si ttulayin n Tur'uft (Europe). D acu kan, talitwanit ur čuba ara aṭas tafr'ensist neɣ taneglizit am akken čuba tutlayin ay d-iqerben ɣur-s, tid wukud tecrek aẓar iqerben. Tawacult n tutlayin tihendur'ufiyin tebḍa d ifurka, dɣa talitwanit tekcem deg ufurk n tutlayin tibaltiyin, di lweqt i deg taneglizit akk d talmanit, ɣef umedya, kecment deg ufurk n tutlayin tijirmaniyin. Afurk n tutlayin tibaltiyin yebḍa ɣef snat n tegrawin (tirebbaɛ) : tutlayin tibaltiyin tigmuḍanin (ticerqiyin) i deg tella tlitwanit akk d tliṭṭunit (letton, d tutlayt icuban mliḥ taliwanit u ttmeslayen-tt di Liṭṭunya), akk d terbaɛt n tutlayin tibaltiyin tutrimin (tiɣerbiyin) i deg tella teprusit taqburt, d tutlayt ay inegren di tizi n 1700, u qqimen-d seg-s ala kan kra n yedrizen (traces) yuran. Ihi, t utlayt i ɣer teqreb kter' tlitwanit d taliṭṭunit. Yuɣ lḥal, tutlayin-agi di snat ugarent akk tutlayin tihendur'ufiyin deg wanect i d-yeqqimen deg-sent d idrizen iqburen di tejr'utin (cas) n thendur'ifit taqburt.
[beddel] Tantalyin n tlitwanit
Talitwanit tella tesɛa aṭas n tentalyin, d acu kan, llant kra deg-sen ay yedduklen akk d tiyaḍ, u uɣalent d yiwet kan n tentala. Ma d imesilsiyen (linguistes), msefhamen s umata akken ad bḍun talitwanit ɣef snat n tentalyin timeqqranin. Tamenzut, d tin umi qqaren "aukshtaichiai" neɣ tukctaytit, neɣ Talitwanit n Ufella. Ma d tis snat d tin umi qqaren "zemachiai" negh tasamugtit neɣ Talitwanit n Wadda. Yiwen n umassan, Grimes (deg wedlis-is n 1992), yerna-d tantala tis tlata, tadzukit, ay yeḥseb d yiwet si tentalyin timeqqranin n tlitwanit, di lweqt i deg tuget deg n yimassanen qqaren-d d akken tadzukit d tanḍa kan (variante) n tukctaytit. Tutlayt talitwanit tatrat ay tesseqdac tmurt ass-a tekka-d seg yiwet n tduntala (sous-dialecte) n tukctaytit (talitwanit n ufella) ay ttmeslayen deg wenẓul (sud) n Litwanya, d acu kan, iḍrisen iqburen akk n tlitwanit uran s tlitwanit n wadda.
[beddel] Tira
Talitwanit tesseqdac agemmay alatini ay yettubeddlen ciṭṭaḥ. Akken ad d-sbanen "iɣdebba" (accents) n tutlayt talitwanit, Ilitwaniyen sseqdacen izmal n ussemgirred (signes diacritiques). Yuɣ lḥal, tesseqdec tlitwanit yiwen n lweqt agemmay asirili (arusi) si 1864 alammi d 1905, d acu kan, yuɣal-itt-id ugemmay alatini imi d netta kan ay isehlen i tira-yines.
[beddel] Tasɣent-is (ddur'-is) di tmetti
Ass-a, talitwanit tesɛa aẓayer (statut) n tutlayt tamenṣabt di Litwanya, yernu tettuseqac deg yinurar merr'a n leqdic akk d tudert n yal ass. Seg wasmi ay d-yebda lqern wis 20 ara tettuseqdac tlitwanit deg uɣerbaz.
Ger n 1920 d 1940 (di tallit n uzarug amenzu n tmurt), tesbedd-d Litwanya anagraw (système) ikemlen n usselmed ara yesseqdacen talitwanit d tutlayt n usselmed seg uɣerbaz amenzu alamma d tasdawit. Yuɣ lḥal, agdud alitwani d win iḥemmlen ad iɣer aṭas s tutlayt-is. Di tallit i deg tewwi Litwanya azarug-is amenzu, ugar n 7100 n yedlisen ay d-yeffɣen s tlitwanit, yernu ass-a aṭas n tɣawsiwin yuran ara d-iteffɣen s tlitwanit, gar-asent iḍrisen ussnanen (textes scientifiques) d wakniyen (techniques) akk d yeɣmisen d tesɣunin (revues). Di 1990, ffɣen-d di Litwanya 240 n yeɣmisen s 4,5 n yimelyunen n wudmawen (exemplaires) akk d 43 n tesɣunin s 2,6 n yimelyunen n wudmawen.
Llant diɣ tregwa n rr'adyu akk d tilibizyu s tlitanit. Kra n wahilen (programmes) ay d-tgen i yiberr'aniyen, ttmeslayen s teglizit.
Mi akka ara d-yettqerrib uzemz (date) n unekcum n Litwanya ɣer Tdukli Tur'ufit (Union Européenne), talitwanit ur tettɣimi ara kan d tutlayt taɣelnawt n yiwet kan n tmurt wanag ad tuɣal d yiwet si tutlayin timenṣabin n Tur'uft u ad d-taf iman-is s waya tga aḥurif ɣer sdat akken ad tuɣal d tutlayt tagraɣlant. Xas ma yella lqern wis 20 yeǧǧa-d leǧruḥ di tutlayt-a yernu qrib yegli yis-s akken ad tuɣal si tutlayin yemmuten, lqern wis 21 yeldi-d tiwwura timaynutin ɣef tutlayt-a akken ad tennerni ɣer sdat.
[beddel] Tamselyut
- Deg mondeberbere.com Tasuqilt n Ḥamid Ubaɣa.


text: bhaim asli tamazirt nofla tamazirt oflla telecharger bhaim asli tamazirt nofla tamazirt oflla mp3 bhaim asli tamazirt nofla tamazirt oflla Film amazigh Site officiel de bhaim asli tamazirt nofla tamazirt oflla, photo de bhaim asli tamazirt nofla tamazirt oflla, video de bhaim asli tamazirt nofla tamazirt oflla, music de bhaim asli tamazirt nofla tamazirt oflla, chanson de bhaim asli tamazirt nofla tamazirt oflla, album de bhaim asli tamazirt nofla tamazirt oflla, clip de bhaim asli tamazirt nofla tamazirt oflla, parole de bhaim asli tamazirt nofla tamazirt oflla


text:
Taɛebrit
Taɛebrit d tutlayt i ttmeslayen Israyliyen, taɛibranit tettekka deg tutlayin tisamiyin am Taɛrabt neɣ Tamharit.
[beddel] Amezruy
Nettat d tutlayt n wedlis n Wudayen, Tawrat. Mi d-keccmen Ibabyluniyen deg Jerusalem, taramit tuɣal yiwet seg tutlayin n wat Israyil. Ass mi d-keccmen at Ruman, Udayen ruḥen s lɣerba, u tutlayt nsen temmut akk...
Di tallit n sionism g turuft, imussnawen udayen ssidiren tutlayt-nsen, tura tuɣal-d d tutlayt tunṣibt n tmurt n wudayen akk d taɛrabt deg Israyil.
[beddel] Tira
- ẓer agemmay aɛebri
Yettuseqdac agemmay aɛebri di tira n tɛebrit. Dg-es llan tnayn uɛcrin n usekkilen. Nettat d agemmay abjed am agemmay aɛrab neɣ agemmay alibi (Tifinaɣ n zik). I Isekkilen-is d asusru n zik, asusru n ddin, d asusru n tura deg teɛbrit tisrayilt.


text:
Tunes
Tezga-d tmurt n Tunes (s teɛrabt تونس) g Tefriqt n ugafa tamanaɣt ines isem-is daɣen Tunes tamanaɣt, tesɛa talast akw d tmurt n Lezzayer (Dzzayer) g ama ataram, d tmurt n Libya g ama amalu, ilel Agrakal s umalu, d ugafa, 40% n tmurt-is d Ṣṣaḥra, ameslay amensawi n tmurt n Tunes d tutlayt taɛrabt, lamaena, llan kra n tudrin anda ttmeslayen s tmaziɣt g wenzul.
Dinna daɣen y yella Dduḥ n tɣerma taqerṭajt g timdi tis 3 uqbel tlalit n Ɛisa.
Tewwi-d tilelli ines ass n 20 Meɣres 1956 yella isem-is tagelda n Tunes, seg imir ass n 25 Yulyu 1957 tbeddel isem-is d tsertit-is, yeql-ed isem-is Tagduda tatunsit.
[beddel] ImaziYn di tunes
Di Tunes llan imaziYen , d lâdad nsen 168 igmimen di tutlayt d 6,5 miliun di lâireq ḥasseb test adn, d gar 800 igmimen d 1 miliun essen sawalen s tmaziYt. Tawssna tamaziYt di tunes tella,maca ur llant tidduklin n ImaziYen n Tunes d tella lbideya n lwaây af tamaziYt di tamurt tagi. Tagzirit n Jerba,iYrmen n Maṭmaṭa,iYrmen n Sned,tamaYza,Cninni,Dwiret,Amkradh n Zwawa(Zriba,Takruna,Jradu),idurar n Xmir,Icawiyen n Lgasrin d aṭas iYermen de tsawal s tmaziYt ar ass-a. Di tunes ula aṭas tiqbaylin Yur-sent aẓar amaziY am Awled Jlass,Awled Âayr,Awled Ûn,Lfracic,Awled (At Majer,Swesi,Awled Xmir,Wirghma,Nefzewa,Âmdun...
[beddel] Amezruy
Tunes amezruy nes mitâlleq s imazighen,di qdim zman d imazighen ḥekmen di Tunes d deg tunes ellen iqabsien d lajded n imaziɣen ,d iɣellaten imeqqranen Imaziɣen fɣen seg tunes am Massnsen,H'annabaâl,Dunatus,Aksel,Dihya,Ibn Âarfa,Ibn Saḥnun,Ayt Ziri,Iḥafsiyen,Âli Ben Ghdhehem... D Tunes isem-ines d Amaziɣ yusa seg yensa d tunes d amken mani ensen iqarṭajiyen qbal ass elli fɣen dis bec eddan in daxel n Tamazɣa.


text:
En réponse à :
28 juin, par Djidji Nait
Agadir i d-iḥebsen ilel mačči d ameẓẓyan, yecba lḥiḍ yulin kan akken: iseggem, yeedel, yuli fell-as lehcic d tadliwin. Ddaw-s yella wasif i igezmen iḥerqan, yettawin Yer yilel anda yesgunfuy.
Agama yebna tiɣaltin. Iḥemmalen nejṛen iberdan i yiɣezṛan almi uɣalen amzun d dduḥ ideg gnen (gellen?) waman. Ma tewwiḍ abrid d asawen, ad tafeḍ taddart tsenned ɣer tiɣilt; anga ur (d)as-ittcuḥḥu ara uqebli yal tikelt i deg ara d-isuḍ fell-as. Ixxamen myiḥnacen amzun yenɣa-ten usemmiḍ, msennaden wa ɣer wa am yiguza n (...)


text:
Iẓuran:-Ma yella wanda i ken qurɛan af leqdic-nwen ?
Slimane: -Agraw Imaziɣen ɣur-s ttesriḥ, ulac win i yzemren ad t-id-iquraɛ ur ixeddem ara leqdic-is. Maɛna icenga ar temsalt nneɣ qwan, abaɛda tiddukla n le FLN n izayriyen di Europe (A.A.E) , ulac akken ur texdim ara bac a tthudd tirmaḍ* nneɣ. Dɣa mara nexdem timeɣriwin, tessuddus* timeɣriwin-ines am nekni : yiwen wass, yiwen n temrilt* ula d nettat. Ass n lgala, Tettquriɛ irezzafen* mara d-tteffeɣen seg imi n umiṭru. Tettarraten, teqqar-asen uɣalet s ixxamen-nwen; bac ṣala n tmeɣra nneɣ ur teččattar d irezzafen. Anagar wid yellan d imeɣnasen neɣ wid ur nettugad ara ibaṛbuten* n massa lamikal i yettɛaddayen deg ucebbak-nsen.
Iẓuran:- Anwi wigi akk i d-temliliḍ di talit nni ?
Widag akk yezgan deg Wegraw n Imaziɣen, zemreɣ a d-iniɣ illa: Velkacem Ijeqwan, anaẓur Farid Aɛli, Ḥemmic Muḥend u Saɛid seg Iflisen n llebḥar, Verquq Ḥend n Uẓeffun, Mesṭafa Bunab d Uwcic Mesṭafa n Sidi Ɛic ak d wiyaḍ, ttuɣ ismawen-nsen. Llan daɣen terbaɛt n Vincennes ig qeddecen dinna am Ḥend Saɛdi, Mbarek Reǧala ak d Muḥend Uyeḥya. Ssufuɣen-d aɣmis imi qqaren: “tisuraf”. Ineɣmasen-agi ttasen-d ar Wegraw ula d nutni. Tikwal neddukul akken yid-sen ntett-d i tayram* n tesdawit n Vincennes.
Llan waggagen* i d-yettasen ar Wegraw Imaziɣen ?
Ula, ur walaɣ ara ula yiwen, ala inelmaden i d-yettasen, am akken d-nniɣ llina, Muḥya d Ḥend Saɛdi. Lmulud Mɛammri werǧin iger-d aḍar-is ar dinna, yernu yal tikelt, Muḥend Aɛrav yellum-d deg-s imi ur d-yefka ara iman-is akken iwata af taluft agi iɣ-yerḥan sumata. Iḥulfa-t am akken ṣemmeḍ af temsalt-agi. Yernu yezmer ad yexdem xilla a lukan yebɣa af imaziɣen. Muḥemmed Ḥerbi yusa-d yiwet n tikelt. Bɣiɣ niqal at-ssakiɣ af lecɣal agi, dɣa yenna-k :“vous prêchez incovaincu”. Iwwet-d deg inhilen* n waɛraben yernu yenna-k :“ula d nekk d amaziɣ”. Nettwali-t deg tesdawiyin anida * ismessuy isurag*. Illa daɣen Malek Wari iɛemmeṛ isurag ula d netta di Vincennes.
Amawal:
tiddukla: organisation
AAE: amicale des algériens en Europe
tirmaḍ: activités
suddes: organiser
tamrilt: heure
irezzafen: les visiteurs
ibarbuten: barbouzes
tayram: restaurant
aggagen: intellectuels
inhilen: régimes
ismessuy: animer
isurag: conférences:


text:
Carl Gustav Jung
Carl Gustav Jung, d amsekliseḍ, d amusnaw n Tiklisent n tmurt n Swis. Yura aṭas n idlisen af Tiklisent s tutlayt talmanit. Ilul ass n le 26 yulyu 1875 di 'Kesswil', taɣiwant tamecṭuḥt n Swis. Imut ass 6 yunyu 1961 di 'Küsnacht' di Swis.
Mi yeɣra deg uɣerbaz n 'Bâle', i kemel taɣuri n tmejjayt d tiklisent. Di 1907, imlal d umusnaw n tiklisent Sigmund Freud, i tyugaren s 19 isegasen. D timlilit i bedlen amecwar-is di tusna n tiklisent. Di 1912, ur mesfhamen ara af kra n tɣawsiwin n tiklisent n Freud.
Di 1920, iruḥ ar tafriqt ugafa ilmend unadi ines.


text:
Tudayt
Tudayt d ajjed amezwaru ideg ttamnen medden belli yella yiwen yakuc (Rebbi) kan.
Isem yakuc-nsen s tɛebrit d יהוה, maca udayen ur nezmir ara ad neṭqen isem-agi, axaṭer ɣur-sen ḥram. Inin nitni אדני adonay ('seigneur-iw') deg prière d השם Hacem ('Isem' s tmaziɣt) deg wawal.
Yakuc g tudayt yesɛa lemluk i t-ttɛawanen, yuzen rrusel ɣur medden akken ad ttamnen yis-es. Yahvé yextar agdud : agdud n israyil akken ad necren awal-is.
Udayen ttganin lmasiḥ, iwumi a ten-yeslek u ad yexleq tamurt n Israyil tamqqrant: Erezt Israyil, lmasiḥ-agi ɣur-s tazmert n wessidir wid yemmuten. Udayen ur ttamnen ara belli Ɛisa d lmasiḥ axaṭer ur yezmir ad yexdem ayen yettwura deg wedlis-nsen (turat), ur yexliq ara tamurt n israyil tameqqrant, ur ten-yeslik ara seg ifassen rruman, tella daɣen yiwet tamacahutt ɣef Ɛisa sɣur imasiḥiyen, mi yasen-d-yenna bell netta d lmasiḥ, udayen ṭṭfen-t u ddan yid-es ɣer tameqqbert, nnan-as : "ssidir wid yemmuten!". Udayen n tura ur qbilen ara Ɛisa d lmasiḥ axaṭer deg tmasiḥt, Ɛisa d mmi-s n Rebbi, ɣur Udayen, Rebbi ur yesɛi mmi-s.
Mazal ar tura udayen ttganin lmasiḥ. Yuɣ lḥal, udayen xelqen tamurt n Israyil mebla tallalt n lmasiḥ g 1948, kra n wudayen nnan-d bell ayagi d leḥram, yessefk ad gganin lmasiḥ.


text:
Mohamed El Meknouzi-Mri.wmv
Asfru : Mri Azrawi : Mohamed El Meknouzi lgha : Sezen Aksu (Istanbul,istanbul) Paroles : ▼ Mri I nec mri xafi AḍgrawliY x wawar AxmareY asfru s marra ṭutlayen umaḍal I nec mri xafi amkceY ajnna AmkceY ṭudaṭ AmarnuY zYari isggusa I nec mri xafi AṭnadweY igmaren n ṭizemmar Am ukceY g raq n ṭaghrazṭ n wareY Idurar AmiriY g raḍas ttiri g raggaj gha ṭvajout d-aṭvar s djiraṭ taziri imsskanen avred suzir d re3win itirrar sucewwaf inem akiss ṭakiḍ AmiriY ḍ-areqqass IdYayassen s-udllis n ṭayri Adissmun ayṭ adam AdissdaYer ṭittawin umenYi S ṭfawṭ igham d guḍem I nec mri xafi AchmssaYeY d-iṭran AchmaryeY d-amzruy Oṭyuri u-fggan Maca ṭoqoḍet ofuss Oyṭssiwiḍ Amenni ura ḍ wssan Waxxa tirja omes3i Ihwssassṭent ossiwan Iwyassṭent ossiwan.


text:
Mercredi 25 juillet 2012
3
25
/07
/Juil
/2012
00:44
2012-07-23
Deg ayyur agi n Remḍan, awal Yer kra n imdanen ala Yef lqut neY uččan. LadYa imezdaY n temdinin. Sbaḥ lheddṛa nsen Yef acu ččan iḍazeryen , tameddit Yef acu ara ččen ma d-yedden ! UYalen
akw d ieellafen asen iffek Ṛebbi iẓmi. Ihi yella-d wawal ger kra n imddukwal (3 waeraben, 1 d aqbayli) Yef acu iḥemlen ad ččen di Remḍan. Wa yenna-yas nek ḥemlagh ceṛba s iYes, wa yettwaY
f aksum ẓiden, wa f baqlawa, etc... yeggwrad waqbayli-ni nann-as ''i kečč d acu i tḥemleḍ'' ? Yenna-yasen : ''Nek ḥemlagh ad ččeY Remḍan'' !
2012-07-25
Am aken teẓṛam akw ismawen n twaculin d adabu n Fṛansa iten id yesnulfan. Zik di tmurt ennaY nettsemi ar ibabaten, amedya Wardiya Bbwakli n Muḥ d Ameẓyan. Ihi yella yiwen n uqcic
si leeṛc n At Xelfun qaren as Muḥamed Abbuc. Meden akw ttsetḥin ad adren isem-is. Ilmeẓyen ttaḍsan fellas deg uYerbaz.
Asen iṛuḥ ar lamari yeḍleb ad ibedel isem-is acku ẓẓay aṭas fellas. Qimen acu qimen, asen dYa ssawlen-as-d. Yenna-yas jujddebi, nmuqel mliḥ tamsalt agi inek, u nuffa tYezzaḍ ;
atan ihi neqbel-ik at-tbedelḍ isem. Amek i tebYiḍ ad ak sawalen ? Yenna-yas ferneY-d a Mas jujdebi a-yi qaren : Yugurten Abbuc !
Par iflisen
-
Publié dans : Tamazight tatrart
-
0


text:
Par Ait Slimane Hamid | 17 Septembre 2012 | 161 lecture(s)
Iman yeɣunzan iman-is
«Idir, lmed, mmet ssin akkin ttu kulci » d-yeqqar yiwen wanzi. Tudert n umdan d asmad n cfawat , tamattent-is d aṣfeḍ n cfawat. Amdan yeddan d timadit-ines, yelḥan di lǧera n « Nek » ines werǧin ad
yeḥluceg ɣer timedwa deg i rekku yiman imi akken qarren : « aman ur tettun tiɣuza deg tezririgen ». Anamek n wawal d ayen ibanen : s cfawat yettidir umdan, yettili ugdud, tettebded tɣerma. S tattut tfenu tudert, ttengaren yiɣerfan, neqḍen yidelsan.
Tattut d yelli-s n wakkud. Ayen yesekles wallaɣ deg timusniwin simmal zerin wussan ttirident. Meḥunt di tzeqa n waktay yellan di tixlijin n tidmi. Lawan am akken it-yenna Saint Augustin deg adlis-is Timena ( confession ) : « Acu-t wakud ? Ticki ḥedd ur id yesmekta fell-as snaɣ inumak-is, maca ma din yesmekta-yid fell-as yiwen dɣa di ccaw ttuɣ-t » . Ihi cfawat akked tattut d rhina n wussan, ger tisuqas n lawan ttidirent neɣ ttmattatent. Igduden n ddunit akken ur ɣelin ara deg lbir n tattut( lbir n lmut) ggan leqrar i umezruy-nsen, i leɛwayed-nsen, i yidelsan-nsen, ran fell-asen leɛnaya akken tuccar n nger werǧin aten-id samin. Azal n wanect-a yettuɣaled deg imeslayen Saint Augustin id-as yennan : « imi id nettmektay ayen akken nettu , ihi di tillawt werôin nettu-t acku d awezɣi ad neskfel aktay ma fell-as terra tattut tiseɣlit ur nettwezger ! ». S wakka yettban belli acengu amenzu n timadit d tatut. D wer cfawat. Akken aɣebar n meḥḥu ur d yettrusu-ara ɣef isekkilen yettnawalen tudert n umdan akked iɣerfan yal timeti tegga lmend i unect-a akken timadit-nsen ad tegg i yixef-is isufar s wacu rara tezger akud ad tezg nnig tixidas n umezruy. S udem n tira( adlisen umezruy, isefra, ungalen, tullisin) yettwaxzen waktay deg yikufan n tmusni akken werǧin tidmi n talsa ad teɣbu. Win yeddan deg ubrid n waktay, yedda deg ubrid n tudert, u tudert anemek ines d tayri. Yeqqar Saint Augustin : « tuttra d yelli-s n Tayri. D leḥmala iɣ-yesmendigen ɣer unadi, ɣer tusna. Iḥmil… tedduḍ di lmend n lexwaṭer-ik »
Tasekla taqbaylit ula d netta-t tsenned ɣef sin iferdisen-agi : tatut d cfawat. Ahat sebba tamezwarut yeǧǧan agdud Amaziɣ ad yečč umezruy deg ayla-s d tatut. Aya at nnef deg ifyar –agi n Lounis Ait
Menguellet : S nnig-nneɣ ḥedd ur yelli La n-tettu i d- iri-aɣ. Iggeni-nneɣ ad yefk itri At –id nner d aɛdaw fellaɣ At neǧǧ kan ad yeflali A nekker yid-s a nennaɣ. Awalen id yenna Lounis Ait Mengullet d tidet yeṣfan imi di yal tallit nettef belli Leqbayel tettun ayen yeḍran yid-sen. Mi i-iɛedda ugris n cetwa tettun ssem n ugris. Di Mkul lawan tagnit n ddiq tesemliliten maca mi yekkes waḍḍu uɣilif a mferzaɛen am wakken yiwen ur yessin wayeḍ. Anect-a yeqqim deg awal : « Leqbayel ala di lawan n cedda i ttemyeɛqalen » . Lounis Ait Menguellet yesneɛted tadyant-agi deg yifyar anda is yeqqar :
S kra nzemer i cwal Mi ilaq ur as nezmir ara Mi id yewwet uḥamal Aɣ yeǧǧ nebdedd mi i-iɛedda Ɣef tigecrar nuɣal Zdat n ulɣem di ṣeḥra Acimi..acimi.. acimi… ?
Deg akken gten yehdumen id yeɣlin ɣef uɣraf Amaziɣ seg imi yebda umezruy « Nek » n waɣraf yenquqel. Yuɣal yiman yettɣunzu iman-is. Aɣunzu n yiman i yixef-is d win id yesuḥuben ddel, kennu , anuz akked d berru n ṭbal deg aman.
Yenna Ben Muḥamed : Ur zriɣ ansi id kkiɣ Ur walleɣ s anda tedduɣ Mi yekreɣ ad steqsiɣ Ad affeɣ liḥala tluɣ Amzun seg igenni id ɣliɣ Cah deg-i mi tettuɣ.
Arway n ulman n uẓeṭa n tijadit yella defir yal Neqma. Neqma n yiman deg yiman-is tettawid aḥdiqer. Deg akken yembawel lsas ɣef ibedd yixef adeqqem yettuɣal d aslax n uglim ɣef yiman ur d nemlal d yiman-is. Ulac acu iṣeɛban nnig ugdud iɣunzan timadit-ines neɣ amdan tawwet tmagert ɣef yisem-is. Agdud am win yezga yemderkal ɣef tiderit n facal , amdan am win yezga yesidir i wallen. Lounis Ait Menguellet yesneɛted taluft deg usefru-ines tibratin : Nesterḥib s ubarani Akken yebɣu yili Lhiba as tt-id nesnulfu Di leɛnaya –nneɣ yeduri Ul-nneɣ yelli Ger-nneɣ akken ibɣu yelḥu Gmat-nneɣ asmi ara yeɣli D smaḥ ur yelli Nɛafes-it wa ad-as nernu Iman yeknan zdat uɣunzu n bab-is yettenced iribiben i lɛemer-is. Tudert ur tennum zedwa d yilem , ma ifat yejla « Nek » tarwiḥt tettejwed « Kečč ». S wakka si zzman n zzman imawlan –nneɣ yeɣunzan neɣ yenuɣen d timadit-nsen , kran-d i yixfawen-nsen nkawi tiǧenṭadin. Sebɣen d irumyen, d ibizenṭiyen, i wandaliyen, d aɛraben, d ifransisen. Uɣan tutlayin –nsen. Ddan di llem –nsen, deqren aglim-nsen lasan aglim n wiyaḍ. Ttun tikli-nsen ɛunden tin n wiyad. Ɣunfan ismawen-nsen ɛalqen wid n wiyaḍ. Taluft-a yugaren akud mazal nettidir-itt ɣer ass-a n wussan.
Yenna Ferḥat ɣef timadit taqbaylit : Tennam wesser udem-is Tzewǧam-d anda nniḍen Tuɣem tiɛdawin-is Tesmegliz s wallen Tebeḥbeḥ taɣect-is Deg yimeṭṭi fell-awen
Ait Slimane Hamid